RTS :: Borelj: Ne pretvaramo se, želimo Zapadni Balkan u EU\nPolitika Borelj: Ne pretvaramo se, želimo Zapadni Balkan u EU\nutorak, 23. feb 2021, 18:29 -> 21:31\nŠef evropske diplomatije Žozep Borelj poručio je da Evropska unija ulaže mnogo novca u Zapadni Balkan i da nije fer reći da se EU samo pretvara da želi zemlje iz regiona u svom sastavu.\nBorelj je rekao da žele da pomognu državama Zapadnog Balkana da se približe, da uđu u sistem EU.\n"Nije tačno da se samo pretvaramo da želimo zemlje Zapadnog balkana u EU. Te države imaju budućnost u EU, ali te zemlje moraju da urade domaći: da sprovedu reforme, da ispune standarde koji važe za sve članice", rekao je Borelj gostujući na onlajn konferenciji Američkog atlanskog saveza "Razgovori s visokim predstavniko EU Žozepom Boreljom".\n"Ali mi nastavljamo proces širenja, korak po korak. Slobodan vizni režim je realnost, možda ne za sve zemlje Zapadnog Balkana. Usmerili smo dijalog Beograda i Prištine na pravi put. EU pomaže Balkanu mnogo više nego ostali, ali mi možda nismo dobri u propagandi. Devet milijardi evra je naš ekonomski plan za Zapadni Balkan", naglasio je Borelj.\n"Mi pomažemo, ali tražimo reforme. Ostali ne traže. Reforme koje tražimo nisu hir, nego je to potrebno tim zemljama i njihovim stanovnicima, kao što je recimo iskorenjivanje korupcije. Šteta je ako neki ljudi misle da se samo pretvaramo. To nije fer", ocenio je.\n"Prethodna američka administracija je htela da zapocne neku vrstu hladnog rata sa Kinom. Mi jesmo rivali sa Kinom i jesmo mnogo bliži Americi, ali to rivalstvo ne mora da traje doveka. Istovremeno smo i partneri sa Kinom u nekim oblastima",naveo je on.\nU slučaju Irana kaže da je nuklearni sporazum trijumf diplomatije, ali primećuje da jedna strana kaže: ''prvo popustite vi, pa ćemo mi'', dok druga strana poručuje: ''ispunite naše zahteve, pa ćemo mi vaše''...\nBorelje poručuje da to mora da krene nekako, a ne da ostane na rečimo.\n"Potrebno je da stavimo obe strane za pregovarački sto, da se izgradi poverenje između SAD i Irana, to je jedini pravi put", zaključio je.


Beograd: Ministarski sastanak nastavio s radom – Balkanekspresrb.rs\nBeograd: Ministarski sastanak nastavio s radom\n04/12/2015 Off By\nPredsedavajući OEBS-a, ministar spoljnih poslova Srbije Ivica Dačić najavio je juče da će biti razmatrano više odluka, između ostalih protiv terorizma, o izbegličkoj krizi, borbi protiv narkotika, o podršci aktivnostima OEBS-a u Ukrajini, kao i borbi protiv diskriminacije.\nMINISTARSKI sastanak OEBS-a u Beogradu nastavljen je danas plenarnom sesijom na kojoj se razmatraju odluke i dokumenti koji bi trebalo da budu usvojeni na kraju skupa.\nPosle obraćanja šefova delegacija, ministri će na zatvorenoj sednici razmatrati odluke 22. Ministarskog saveta OEBS-a.\nSastanak će bit završen obraćanjem Dačića i sledećeg predsedavajućeg, ministra soljnih poslova Nemačke Frank-Valtera Štajnmajera, a njih dvojica će na kraju zajedno s generalnim sekretarom OEBS-a Lambertom Zanijerom govoriti na konferenciji za novinare.♦\nCNN: Britanija sledeća meta Islamske države?\nKonferencija za medije Vučića i Štajnmajera\nU poslednja 24 časa preminule 64 osobe


Proslava Dana zahvalnosti u SAD\nPredsednik Obama deli hranu u lokalnoj dobrotovrnoj organizaciji u Vašingtonu\nAmerikanci širom sveta danas proslavljaju nacionalni praznik - Dan zahvalnosti, viševekovnu tradiciju odavanja zahvalnosti na završetku žetvene sezone.\nDan slavlja takođe označava početak sezone zimskih praznika i istovremeno predstavlja jedan od godišnjih perioda sa najvećim brojem putovanja u Sjedinjenim Državama. Tradicionalna praznična trpeza se sastoji od pečene ćurke ili barene šunke i, uz brojne druge poslastice, kolača filovanih jesenjim plodovima kao što su jabuke i bundeve.\nPosle prazničnog obroka, mnogi troše novostečene kalorije različitim rekracionim aktivnostima i sportom - makar to bili prenosi sportskih događaja na televiziji. Godine 1863, predsednik Abraham Linkoln je izdao proglas kojim se poslednji četvrtak u novembru proglašava Danom zahvalnosti.\nMeđutim, koreni današnjeg praznika, protežu se do 1621, kada je grupa doseljenika iz Engleske u koloniji u današnjem Masačusetsu održala slavlje zajedno sa domorodačkim indijanaskim plemenom koje ih je podučilo kako da gaje hranu i love u potpuno novoj sredini.\nPredsednik Obama i njegova porodica su uoči Dana Zahvalnosti volontirali u jednoj Banci hrane u Vašingtonu, u kojoj se siromašnima služi praznični obrok. Predsednik, njegove kćeri, prva dama Sjedinjenih Država Mišel Obama, njena majka Marian Robinson i nećak Ejveri Robinson, pomagali su u pakovanju i podeli hrane siromašnima.\nPredsednik je takođe po tradiciji za Dan zahvalnosti pomilovao Nacionalnu ćurku i njenu zamenicu i tako ih spasao da ne postanu deo tradicionalne praznične trpeze. Predsednik je u šali rekao da je pomilovanje ćurki - nazvanih „Sloboda“ i „Mir“ - deo niza najnovijih akcija izvršnog ogranka administracije, za koje nije potrebno odobrenje Kongresa. Predsednik Obama i njegova porodica će danas odneti dve druge ćurke u jednu od vašingtonskih dobrotvornih organizacija koje pomažu siromašnima.


Vulin: Nastavljamo pojačanu kontrolu saobraćaja – Info Centar Juga\nVulin: Nastavljamo pojačanu kontrolu saobraćaja\nMinistar unutrašnjih poslova Aleksandar Vulin povodom međunarodne akcije pojačane kontrole saobraćaja usmerene na otkrivanje prekršaja upravljanja vozilom pod dejstvom alkohola i psihoaktivnih supstanci, apelovao je još jednom na sve vozače da se odgovorno ponašaju u saobraćaju.\n„U prva četiri meseca ove godine, zbog vožnje pod dejstvom alkohola iz saobraćaja je isključeno više od 17.500 vozača, što je za 40 odsto više u odnosu na isti period prošle godine, dok je zbog vožnje pod dejstvom psihoaktivnih supstanci iz saobraćaja isključeno 850 vozača, što je za čak 60 odsto više u odnosu na prošlu godinu. Od početka godine, vozači pod dejstvom alkohola učestvovali su u 1.019 saobraćajnih nezgoda, a vozači pod dejstvom psihoaktivnih supstanci u 37 saobraćajnih nezgoda. Poražavajuće je da i pored stalnih upozorenja i apela, pojačane kontrole saobraćaja i sankcija i dalje postoje nemarni i neodgovorni ljudi koji sedaju za volan pijani ili drogirani. Duboko se zalažem da se onima koji pijani ili drogirani izazovu saobraćajnu nesreću sudi kao za pokušaj ubistva“, istakao je ministar unutrašnjih poslova Aleksandar Vulin i naglasio da će zamoliti predsednika Vučića da iskoristi svoj ogroman uticaj koji ima među srpskim narodom i apeluje na građane da se ponašaju odgovornije u saobraćaju.\n„Kao ministar unutrašnjih poslova lično ću zamoliti predsednika Republike Srbije Aleksandra Vučića koji ima najveći mogući autoritet među srpskim narodom da apeluje na naše građane da budu odgovorniji u saobraćaju“, istakao je ministar policije Aleksandar Vulin.\n„Tokom nedavno završene akcije pojačane kontrole saobraćaja za vreme vaskršnjih i prvomajskih praznika, zbog vožnje pod dejstvom alkohola iz saobraćaja je isključeno 2.608 vozača, od čega je čak 526 zadržano na trežnjenju u službenim prostorijama jer su upravljali vozilom sa više od 1,20 promila alkohola u organizmu. Imali smo primer u Čoki gde je saobraćajna policija iz saobraćaja isključila tridesetčetvorogodišnjeg vozača koji je upravljao mopedom sa 3,59 promila alkohola u organizmu, dok je u Požegi iz saobraćaja isključen četrdesetšestogodišnji vozač koji je upravljao putničkim vozilom sa 3,47 promila u organizmu. U službenim prostorijama zadržano je i 96 vozača koji su upravljali vozilom pod dejstvom psihoaktivnih supstanci“, poručio je ministar unutrašnjih poslova.\n„Za ovako neodgovorno i nesavesno ponašanje nema opravdanja. Nema opravdanja da se ponašate neodgovorno prema drugim učesnicima u saobraćaju, a posebno ne prema svojoj deci. Odmor i praznici nisu opravdanje da sednete za volan pijani. U utorak, u Obrenovcu, čovek je sa 0,98 primila alkohola u organizmu izazvao saobraćajnu nesreću, njegovo dete starosti sedam godina zadobilo je teške telesne povrede. Zbog nemarnosti i vožnje pod dejstvom alkohola, možete da izgubite ono što je najvrednije, dete. Razmislite o tome. Saobraćajna policija će i u narednom periodu nastaviti da sprovodi pojačanu kontrolu saobraćaja na svim putnim pravcima“, poručio je ministar unutrašnjih poslova Aleksandar Vulin.\nPripadnici Uprave saobraćajne policije do 10. maja ove godine sprovode akciju pojačane kontrole saobraćaja, koja je usmerena na otkrivanje prekršaja upravljanja vozilom pod dejstvom alkohola i psihoaktivnih supstanci, a sprovodi se u trideset evropskih zemalja koje su članice Mreže saobraćajnih policija Evrope – ROADPOL.\nTakođe, u sklopu ove akcije, u subotu, 7. maja, biće realizovana i akcija pod nazivom „Alcohol and Drugs Marathon”, kada će tokom 24 časa u kontroli saobraćaja neprekidno biti angažovani svi raspoloživi uređaji za otkrivanje prisustva alkohola i psihoaktivnih supstanci.\nCOVID-19 Crna Trava Društvo Jablanički okrug Jug Srbije Leskovac Srbija Vesti Vlasotince


Fudbalska ekipa džemata Lipovice Stara džamija (Medžlis IZ Kalesija) plasirala se među 8 najboljih na Muftijstvu tuzlanskom (Foto) – Medžlis Islamske zajednice Kalesija\nFudbalska ekipa džemata Lipovice Stara džamija (Medžlis IZ Kalesija) plasirala se među 8 najboljih na Muftijstvu tuzlanskom (Foto)\nObjavljeno 14.05.2017. 23:28\nU subotu, 13. maja, fudbalska ekipa mekteblija iz džemata Lipovice Stara džamija osvojila je turnir u malom fudbalu za polaznike mektebske nastave, te tako postala najbolja ekipa na području Medžlisa Islamske zajednice Kalesija. Danas, 14. maja, fudbalska ekipa polaznika mektebske nastave iz džemata Lipovice Stara džamija predstavljajući Medžlis Islamske zajednice Kalesija, izborila je učešće na finalnom turniru u malom fudbalu na kojem će igrati osam (8) najboljih ekipa sa područja Muftijstva tuzlanskog.\nTurnir u malom fudbalu za polaznike mektebske nastave se odigrava na području cijelog Muftijstva tuzlanskog. Nakon što se na području svih medžlisa završe turniri, pobjedničke ekipe sa područja medžlisa, razvrstani u četiri grupe, odigravaju grupne turnire.\nOve godine domaćin grupe C bio je Medžlis Islamske zajednice Kalesija. U ranim jutarnjim satima u nedjelju (14. maja) na sportskom poligonu u Kalesiji otpočeo je finalni turnir u grupi C u kojoj su se pored domaćina, Medžlis Islamske zajednice Kalesija, takmičile pobjedničke ekipe iz medžlisa: Brčko, Banovići, Čelić, Puračić i Živinice. Razvrstani u dvije grupe (A i B) šest ekipa je odigralo turnir po liga-sistemu.\nPoredak na tabeli nakon grupnog dijela turnira\nNakon grupnog dijela turnira svoje učešće, nažalost, završili su predstavnici medžlisa Banovići i Živinice.\nPotom se pristupilo polufinalnim utakmicama u kojima su se sastali:\nDvije prvoplasirane ekipe su sticale pravo nastupa na finalnom turniru na kojem će igrati osam (8) najboljih ekipa sa područja Muftijstva tuzlanskog, tako da su polufinalne utakmice odlučivale o daljem plasmanu. Više sportske sreće su imale ekipe medžlisa Kalesija i Puračić, koje su pobjedama u polufinalnim utakmicama stekle pravo nastupa na finalnom turniru. Na kraju su ove dvije ekipe odigrale i finalnu utakmicu u kojoj je ekipa Medžlisa IZ Puračić slavila pobjedu (nakon penala).\nSve utakmice na turniru sudio je sudija Edin Osmanović, a turnir u malom fudbalu polaznika mektebske nastave protekao je, uz sportsko nadmetanje, u međusobnom druženju.\nGalerija: Turnir u malom fudbalu, grupa C, nivo Muftijstva tuzlanskog, 14.05.2017. god.


O biznismenu koji kupuje Večernje novosti ne zna se mnogo, ali čovek kojeg je angažovao da mu registruje kompaniju u vezi sa ovim poslom je kontroverzna ličnost sa vezama u vrhu vlasti. U pitanju je advokat Igor Isailović, blizak sadašnjem ministru finansija Siniši Malom, koji je vodio poslove njegovih ofšor firmi, ali je sarađivao i sa premijerkom Anom Brnabić, što je KRIK ranije otkrio.\nAktivisti vladajuće Srpske napredne stranke (SNS), poznatiji kao „botovi", donedavno su kroz jednu aplikaciju mogli da ostavljaju na hiljade pluseva i minusa na komentare na sajtovima Kurira i Espresa i na taj način utiču na čitaoce tih posećenih medija, pokazalo je danas objavljeno istraživanje Centra za istraživačko novinarstvo Srbije (CINS).\nTužilaštvo za organizovani kriminal (TOK) je nakon saslušanja osumnjičenih danas donelo naredbu o sprovođenju istrage protiv dvoje zaposlenih RTS-a, aktuelnog direktora Dajrekt medije i bivše direktorke te agencije Jadranke Drinić, rečeno je iz tog tužilaštva za KRIK. Ovim je praktično završen predistražni postupak koji je po rečima ministra Stefanovića trajao godinama.\nTužilaštvo zvanično pokrenulo istragu protiv uhapšenih u slučaju ...\nĐilas: Moji saradnici nisu sklapali štetne ugovore sa RTS-om\nDragan Đilas, predsednik Stranke slobode i pravde i bivši suvlasnik „Dajrekt medije“ rekao je da je današnje hapšenje direktora ove firme i dvoje radnika Radio televizije Srbije (RTS) zasnovano na lažnim optužbama i izvedeno po nalogu predsednika Srbije Aleksandra Vučića.\nStefanović: Đilas neće biti uhapšen jer su ugovore potpisivali njegovi direktori\nMinistar policije Nebojša Stefanović rekao je nakon hapšenja dvoje zaposlenih u Radio televiziji Srbije (RTS) i direktora „Dajrekt medije“ Jovana Stojanovića da je blizu 6 miliona evra završilo u „privatnim džepovima“ kao rezultat desetogodišnje saradnje javnog servisa i ove nekadašnje firme Dragana Đilasa.\nDirektor Dajrekt medije Jovan Stojanović i dvoje zaposlenih Radio televizije Srbije uhapšeni su danas, potvrdilo je za KRIK Tužilaštvo za organizovani kriminal. Za drugom direktorkom Dajrekt medije Jadrankom Drinić raspisana je poternica. Dragan Đilas, bivši vlasnik Dajrekt medije nije želeo da za Raskrikavanje komentariše privođenje njegovih nekadašnjih saradnika, ali je najavljena njegova konferencija za novinare u toku dana.


Francuski trio blizu novih ugovora – Arsenal Serbia\nFrancuski RMC radio javio je danas da je Arsenal postigao dogovore o produžetku saradnje sa Olivijeom Žiruom i Fransisom Kokelanom, a da je blizu i produženje ugovora s Loranom Kosjelnim.\nPre nekog vremena smo pisali da je kapiten (u odsustvu Pera Mertesakera) blizu potpisa, a RMC kaže da bi novi ugovor važio do 2020. godine. Žiru bi trebao da dobije ugovor koji ističe godinu dana ranije, a Kokelan godinu dana kasnije od Kosjelnog.\nKokelan je u februaru prošle godine dobio nov ugovor kao nagradu za dobre partije, a od tada se još više učvrstio kao jedan od klučnih igrača u Arsenalu. Žiruu će ovo produženje doneti još godinu dana boravka u Londonu, s obzirom da mu trenutni ugovor ističe 2018. U poslednje vreme su se u medijima pojavile spekulacije o njegovom mogućem odlasku iz kluba, usled neredovnog igranja, ali je Olivije to demantovao i izjavio da je i više nego srećan tu gde jeste.\nPodsetimo, navijači najviše očekuju vest o novim ugovorima za Aleksisa Sančeza i Mesuta Ozila, dok u medijima kruže priče o pregovorima sa Santijem Kazorlom i Okslejd-Čemberlenom.\nKategorije Vesti Oznake Kokelan, Kosjelni, ugovor, Žiru Kretanje članaka


FUDBAL: Pčinja najprijatnije iznenađenje jeseni - InfoVranjske\nFUDBAL: Pčinja najprijatnije iznenađenje jeseni\nFudbalski klub Pčinja iz Trgovišta u to nema sumnje, najprijatnije je iznenađenje u novoformiranoj fudbalskoj zoni Jug. Iako debitant u ligi, fudbaleri Pčinje su sa devet pobeda, jednim nerešenim ishodom i pet poraza zauzeli visoko treće mesto, osvojivši ukupno 28 bodova u 15 odigranih kola.\nPredsednik kluba Miodrag Djorđević sa ponosom ističe:\n,,Pojedini klubovi na sva zvona najavljivali su pohod na vrh tabele, mi smo jasno istakli da nam je cilj da budemo stabilan zonaš. Uspeli smo da budemo u samom vrhu, igrači su odigrali maksimalno dobro,a veliki doprinos dala je lokalna samouprava i njen predsednik Nenad Krstić koji su obezbedili sredstva da se nesmetano takmičimo. Igrači će trenirati još nedelju dana, zatim sledi odmor i 15. janura naredne godine krećemo sa pripremama za prolećnu sezonu.“


Vodeće finansijske institucije u Jugoistočnoj Evropi izabrale IBM radi ubrzanja transformacije - Internet ogledalo\nYou are at:Home»News»Vodeće finansijske institucije u Jugoistočnoj Evropi izabrale IBM radi ubrzanja transformacije\n· Bankart, koji pruža usluge platnog prometa u Sloveniji, se udružio sa IBM-om radi stvaranja otvorene bankarske platforme za PSD2 (Direktiva o platnim uslugama 2). Bankart će zajedno sa IBM-om, ponuditi objedinjenu PSD2 platformu za 11 slovenačkih banaka kako bi se osigurala usklađenost ove EU direktive i omogućilo bankama da se digitalizuju uz usvajanje otvorenog bankarskog pristupa.\n· U Hrvatskoj se Zagrebačka banka (ZABA) udružila s IBM-om radi primene novih usluga za korporativne klijente i korisnika iz sektora stanovništva. ZABA je usvojila DevOps prakse za automatizaciju raspoređivanja ključnih poslovnih aplikacija upotrebom IBM UrbanCode Deploy-a, koji omogućava kompanijama da razviju, testiraju, razmeštaju i nadgledaju aplikacije uz brzinu, kvalitet i kontrolu. Kao rezultat toga, Zagrebačka banka nastavlja da osnažuje razvoj, brzinu i kvalitet aplikacija, i može da brže razvije i primeni nove usluge za dalje unapređenje korisničkog iskustva.\n· U Bugarskoj je DSK banka izabrala IBM SPSS da ubrza uslugu rada sa klijenatima i kontrolu rizika brzim, tačnim procenama kreditnog rizika. SPSS će ubrzati prosečno vreme odobrenja kredita približno šest puta, skraćujući „period do pozitivnog odgovora“ na samo nekoliko minuta. Direktor odeljenja za procenu rizika klijenata u DSK banci Boris Ederov je prokomentarisao: „IBM SPSS igra ključnu ulogu u digitalnoj transformaciji DSK banke. Odobrenje potrošačkih kredita važan je prvi korak i postoji ogroman potencijal za ugradnju prediktivne analitike u druge ključne procese, kao što su zadržavanje klijenata i preporučivanje drugih proizvoda. Obezbeđujući jedinstvenu platformu za sve procese ocenjivanja i odlučivanja o riziku, SPSS nam daje snažne temelje za budući rast.“ Banka DSK odabrala je IBM Cloud za upravljanje svojim centralnim bankarskim sistemom 2017. godine.\n· UniCredit Bulbank, bugarska banka, obratila se IBM Security-ju za unapređenje u oblastima zaštite podataka i informacija, identifikacije korisnika, upravljanje pristupom i privatnosti podataka. Direktor odeljenje za bezbednost Roberto Furesi u UniCredit Bulbank komentariše: „Bezbednost je timski rad cele organizacije, a ne samostalna funkcija. Svi su menadžeri za bezbednost.“ · Banca Intesa u Srbiji odabrala je IBM API Connect platformu kako bi omogućila inovaciju i oslobodila potencijal internih aplikacija i podataka. Platforma im pomaže da ostvare svoje ciljeve za proširenje poslovnih prilika na\nnovim tržištima i za nove prihode van tradicionalnog poslovanja, sticanjem prednosti nad konkurencijom i podsticanjem inovacija.\n· Societe Generale Srbija banka je optimizovala i automatizovala procese “Upoznaj svog klijenta” kako bi poboljšala kvalitet podataka, primenila procese potrebne revizije i skratila vreme prijema klijenata. Kao rezultat ovog projekta automatizacije procesa, banka sada može da tvrdi da ostvaruje 5-10 puta brže izvršenje procesa i prijem klijenata, i da je njihov portfolio klijenata u skladu sa nacionalnim i korporativnim propisima Societe Generale, kao i da ispunjava srpsku nacionalnu AML- CFT legislativu za sprečavanje pranja novca u Srbiji. Ovi novi optimizovani procesi sada se pokreću na platformama IBM Business Automation Workflow i IBM Integration Bus, koje im omogućavaju jednostavnost u primeni regulatornih promena, identifikaciju uskih grla i pouzdano izveštavanje.\nRaiffeisen Rumunija je odabrala IBM Watson Assistant, uslugu na IBM Cloud-u, sa ciljem modernizovanja odeljenja za ljudske resurse tako što je unutar svoje organizacije osmislila inovativnog virtuelnog agenta namenjenog podršci zaposlenima u bavljenju tematikom ljudskih resursa, koji im omogućava i trenutni pristup relevantnim informacijama. Osim često postavljanih pitanja, njihov virtuelni agent će se u bliskoj budućnosti integrisati i sa unutrašnjim sistemima za pružanje dinamične pomoći zaposlenima kao što su personalizovani sadržaji, zahtevi za odmor i generisanje dokumenata prilagođenih zaposlenima. Sve interakcije sa korisnicima su na rumunskom jeziku, a sadržaj IBM Watson Assistant-a uvežban je kroz saradnju stručnjaka Raiffeisen-a i IBM-a, koji rade kao jedan tim sa ciljem zajedničkih podešavanja.


Negotin vesti | Novosti.rs\nBROJ aktivno pozitivnih u opštini Negotin sa novih 13 slučajeva u poslednja 24 časa, povećan je na 205.\nHOR "Sveti Stefan Dečanski" iz Novog Sada na svom celovečernjem koncertu druge festivalske večeri 55. "Mokranjčevim danima", održanom u Sabornom hramu Svete Trojice u Negotinu, predstavio se tematskim programom "Muzičke (i)migracije".\nMOKRANJČEVI DANI U NEGOTINU: Beogradski hor pobednik Natpevavanja\nHOR “Mokranjac“ iz Beograda, najstariji ansambl Pevačkog društva Hrama Svetog Save u Beogradu koga je daleke 1931. godine osnovao kompozitor, muzikolog i teoretičar Kosta Manojlović, pobednik je Natpevavanja horova 55. „Mokranjčevih dana“ u Negotinu.\n12. 09. 2021. u 14:08\nVELIKOM MOKRANJCU U ČAST: Tokom sedam dana publika će imati priliku da uživa u mnogobrojnim koncertima\nOSUNČAN, ukrašen zastavama i cvećem, sa crvenim tepihom na ulazu u negotinski Dom kulture koji nosi ime rodonačelnika srpske muzike Stevana Stojanovića Mokranjca, Negotin je sa radošću primio goste i učesnike festivala koji se u slavu kompozitora organizuje po 55. put.\nBROJ obolelih od kovida-19 u opštini Negotin uvećan je za 11, koliko je slučaja potvrđeno antigenskim testiranjem na prisustvo virusa korona.\nKORONA U NEGOTINU: U prvih sedam dana septembra 103 osobe obolele od kovida\nNA osnovu laboratorijskih rezultata u opštini Negotin zabeleženo je, u poslednja 24 časa, 18 novih kovid slučajeva, što je broj obolelih od početka septembra povećao na 103. Od 109 uzorkovanih u utorak, 7. septembra prisustvo virusa korona pozitivno je kod 10 žena od 33 do 86 godina starosti i kod osmorice muškaraca od 23 do 82 godine.\n08. 09. 2021. u 17:14\nIZBORNA komisija opštine Negotin proglasila je prvu listu za izbore za odbornike koji će 17. oktobra biti održani u Negotinu.\nSUDEĆI prema izveštaju Zdravstvenog centra u Negotinu kovid-19 laboratorijski je potvrđen kod 20 Krajinaca.\nNAKON jednogodišnje pauze zbog pandemije virusa korona svetkovina muzike Stevanu Stojanoviću Mokranjcu u čast biće priređena u Negotinu od 11. do 27. septembra. Više od 25 programa, koncerti, izložbe, tribine i seminari tradicionalno “Natpevavanje horova” obeležiće ovogodišnje 55. “Mokranjčeve dane” koji će se, po zamisli dr Sonje Marinković, selektorke festivala, odvijati u znaku istinskih vrednosti.\nU OPŠTINI Negotin prema poslednjem izveštaju Zdravstvenog centra virus korona evidentiran je kod još 27 osoba, među kojima i kod dvoje dece od 12 i 14 godina. Od posledica ove virusne infekcije oporavila su se 13 bolesnika.


"Mi verujemo da je potencijal Srbije mnogo veći i o tome smo razgovarali sa premijerkom", rekao je Mora.\n"Imali smo danas veoma dobar sastanak sa premijerkom i njenim timom. Svetska banka ima veoma blisku i dobru saradnju sa srpskim vlastima i Vladom Srbije. Mi pomažemo u različitim oblastima i po pitanju različitih politika".\nMora u izjavi za Tanjug kaže da je razgovor sa premijerkom vodjen o prioritetima u refromama, kao i daljoj saradnji sa Svetskom bankom. Kaže da je diskutovano o tome šta su ključne reforme i pitanja na koja vlada treba da se fokusira kako bi se povećao potencijal ekonomije.\nPosebno je, kaže, diskutovano o četiri oblasti: prva se tiče finansijskog sektora i pristupima izvorima finansiranja ekonomije, pre svega realnog sektora i malih i srednjih preduzeća, druga - profesionalnog usavršavanja i sticanja veština radne snage u Srbiji kako bi bila produktivnija.\nZatim je diskutovano, dodaje Mora, o efikasnosti uprave i povećavanju njenih kapaciteta kako bi bolje služila građanima i privredi, kao i o povećanju konkurencije na tržištu i podizanju konkurentnosti privrede poboljšavajući poslovni ambijent i klimu za investicije. Kako kaže, Srbija je pokrenula odlične inicijative kada je reč o digitalizaciji.\n"Veoma smo srećni što smo blizak partner Srbije u mnogim inicijativama, po pitanju inovacija".\nMora ističe, na primer, da uspešno rade fondovi za inovacije i nauku i da je veoma važno što vlada, kao i premijerka lično, daje veliku podršku digitalnoj agendi.\n"Važno je što se ide u pravcu digitalizacije ekonomije, što se ide na elektronska plaćanja, elektronsku trgovinu i slično. Verujemo da su preduzeti koraci u dobrom pravcu i mi ćemo nastaviti da pomažemo Vladi Srbije u tom smislu", poručio je Mora.\nKaže da Srbija ima dobru poziciju na Duing biznis listi Svetske banke i da se vidi napredak prethodnih godina, a posebno kada je reč o izdavanju građevinskih dozvola, po čemu se vidi da je Srbija dosta napredovala.\nTo je samo jedan od pokazatelja Duing biznis liste i vodjeni su razgovori o tome kako funkcioniše tržište, rekao je Mora i dodao da je važno podsticati konkurenciju na tržištu kako bi se razvijao privatni sektor.\nNa pitanje šta misli o nedavnom uspehu Srbije na Londonskoj berzi pošto je prvi put posle šest godina emitovala 10-godišnju evroobveznicu u vrednosti od milijardu evra, po najnižoj kamatnoj stopi koju je naša država ikada ostvarila na hartije te ročnosti - od 1,619 odsto, Mora ističe da je cena na berzi odraz privrede neke zemlje i da vlasti Srbije treba da budu ponosne.\n"To je dobar odraz posla koji je do sada urađen u vašoj zemlji. Mislim da je to dobar signal da se reforme odvijaju u dobrom pravcu i da imaju dobru svrhu. Mislim da je vlada donela važne odluke i mi ohrabrujemo vladu da nastavi sa započetim reformama, kao i da nastavi sa procesom digitalizacije u Srbiji, jer verujemo da je to pravac kuda treba ići", naglasio je stručnjak Svetske banke.\nIstiče, takođe, da treba nastaviti reforme i u oblastima gde ih je teško sprovesti, jer su one potrebne kako bi zemlja povećala potencijal privrede, kao i da će reforme dovesti Srbiju na mesto gde treba da bude.\n"Verujem da sa reformama koje sam spomenuo neće biti teško da se duplira privredni rast zemlje u narednih 10 ili 15 godina", zaključio je Mora.\nSastanku More sa premijerkom Brnabić u Vladi Srbije prisustvovao je i šef Kancelarije Svetske banke u Srbiji Stevan Ndegva.


CRNADAK ODBACIO IZETBEGOVIĆEVU IDEJU: Ni govora o indirektnom izboru člana Predsjedništva BiH sa teritorije Srpske | Banjaluka.net\nPredsjedništvo PDP je na nedavnoj sjednici usvojilo jedanaest ključnih tačaka oko kojih, kada je u pitanju uloga Republike Srpske, uopšte nema rasprave. Jedna od tih tačaka je da nema govora o indirektnom izboru člana Predsjedništva BiH sa teritorije Republike Srpske.\nRekao je potpredsjedik PDP i narodni poslanik Igor Crnadak, odbacujući ideju Bakira Izetbegovića o indirektnom izboru člana Predsjedništva BiH iz Republike Srpske.\n– Za nas je prihvatljivo samo da Republika Srpska ostane jedna izborna jedinica sa koje se isključivo direktno bira jedan član Predsjedništva BiH – rekao je Crnadak tokom gostovanja u emisiji „BHT1 Uživo“.\nCrnadak smatra da bi indirektni izbor člana Predsjedništva sa teritorije FBiH moglo biti dobro rješenje ukoliko to odgovara ondašnjih političkim akterima, ali da je važnije od svega usvojiti izmjene koje mogu da poprave integritet i kvalitet izbornog procesa.\n– Najbitnije je da izbori budu odraz volje birača, da nema prijetnji i ucjena, da imamo skeniranje izbornih listića, video nadzor biračkih odbora, otisak prsta glasača kao vrstu personalne provjere svih birača i druge izmjene koje bi bile temelj poštenih izbora – rekao je Crnadak.\nProkomentarisao je i posebnu sjednicu Narodne skupštine Republike Srpske, rekavši da još nije sigurno hoće li biti održana.\n– Imamo najave da bi mogla biti održana između 8. i 10. decembra, ali ništa nije konkretizovano. Možda bude održana, možda i sa izmjenama dnevnog reda. Čuli smo i izjavu Kristijana Šmita da je Milorad Dodik odustao rasformiranja Oružanih snaga i vraćanja VRS, a s druge strane, taj zaključak još stoji na dnevnom redu posebne sjednice – kaže Crnadak, dodajući da je očigledno da vladajuća koalicija i Dodik popuštaju, budući da su prvobitno bile najvljene izmjene 140 zakona, da bi došli do 4 informacije sa nekoliko zaključaka o kojima bi trebalo diskutoati na sjednici.\nCrnadak ističe da se vlast očigledno igra u cilju preusmjeravanja pažnje sa teških tema kao što su korupcija, bogaćenje funkcionera SNSD kroz javne nabavke u vrijeme korone, prisustvo međunarodnih narko klanova, koji su, tvrdi, čuvani od pojedinih policijskih inspektora iz Republike Srpske.\n– To su danas mnogo važnije teme za svakog čovjeka u Republici Srpskoj, a ova avantura u koju nas Dodik vodi se i krenulo da bi se sklonilo od ovih životnih tema i napravila tenzija, napetost i atmosfera u kojoj SNSD sebe predstavlja kao velike Srbe i u toj atmosferi da uđe u izbornu kampanju – istakao je Crnadak.\nKaže da je svjestan da će poslanici vladajuće koalicije, koji nisu ni potpisali zahtjev za održavanje posebne sjednice o pravima boraca koju je inicirala opozicija, pokušati da opstruišu posebnu sjednicu.\n– Bilo je očekivano da oni ne podrže ovu inicijativu, jer njihova logika je da bilo šta što dolazi iz opozicije, koliko god bilo dobro za Republiku Srpsku, oni će biti protiv toga. Njima je važniji partijski poen, priprema za izbore, nego dobrobit građana – poručio je Crnadak.


GOLD KUP: Borjan nije mogao protiv svoje odbrane i sjajnih Meksikanaca (VIDEO) - Mondijal, Fudbal, TimeOut, The Best Of\nHotSport»Mondijal, Fudbal, TimeOut, The Best Of»GOLD KUP: Borjan nije mogao protiv svoje odbrane i sjajnih Meksikanaca (VIDEO)\nDarko Noveski| 2019-06-20T10:16:45+01:00\t20. juna 2019. 10:15|0 komentara|HotSport\nNaravno, reč je o porazu koji ne boli, jer ‘sombrerosi’ su daleko najkvalitetniji tim Severne i Centralne Amerike. Golman Crvene zvezde trudio se koliko god je mogao da spasi svoj tim od poraza, ali nije mogao, protiv sebe je imao raspoložene Meksikance, ali i svoju odbranu.\nTako je pre prvog gola na meču Avelarda, Milan Borjan imao sjajnu paradu, ali njegovi defanzivci nisu ispratili loptu i iz odbitka je Meksikanac postigao gol. Kod trećeg gola Guardada lopta je pogodila jednog defanzivca Kanade i završila pod prečkom.\nKanada sledeći meč igra protiv Kube i očekuje se da overi plasman u nokaut fazu takmičenja, što svakako Zvezdi ne odgovara.


100 najvećih u privredi BiH: Vodeće kompanije u BiH izvezle 64,4% ukupnog izvoza BiH | ZOS d.o.o.\n100 najvećih u privredi BiH: Vodeće kompanije u BiH izvezle 64,4% ukupnog izvoza BiH\nUkupni prihodi kompanija koje su ušle na ovogodišnje rang-liste 100 najvećih u BiH iznosili su u 2016. godini oko 26,4 milijarde KM, što je više od 43% ukupnih prihoda koje je ostvarila cjelokupna BiH privreda u prošloj godini koji su dosegli skoro 70 milijardi KM. Ovo su podaci istraživanja koje su provele Poslovne novine u okviru projekta 100 najvećih u privredi BiH, kojim je obuhvaćeno 31.554 kompanija koje su predale završne račune. Istraživanje je napravljeno u saradnji sa LRC d.o.o. iz Sarajeva, a bazirano je na finansijskim pokazateljima zvanično dobijenim od nadležnih entitetskih agencija: Finansijsko-informatičke agencije FIA i Agencija za posredničke, informatičke i finansijske usluge APIF.\nNa rang-listama 100 najvećih u BiH po prihodu, dobiti, izvozu i investicijama gotovinskog toka u 2016. godini našle su se ove godine 743 velike, srednje i male komapnije. Od toga 485 vodećih je iz Federacije BiH, 256 iz Republike Srpske i 2 iz Brčko distrikta.\nKako je pokazalo istraživanje Poslovnih novina, ove 743 kompanije izvezle su 64,4% od ukupnog izvoza BiH u 2016. godini. To ih svrstava među glavne nosioce razvoja naše zemlje čiji ukupni izvoz je iznosio skoro 5,8 milijardi KM, dok je cjelokupni lanjski izvoz privrede BiH iznosio oko 9 milijardi KM.\nLani su ove firme zapošljavale 126.181 radnika što je skoro 26% od ukupnog broja uposlenih koji je iznosio 488.099 koliko su pokazali zvanični godišnji izvještaji privrednih društava.\nPublikacija 100 najvećih u BiH koju će Poslovne novine objaviti u septembru, uz analize glavnih sektora privrede već dugi niz godina je relevantan pokazatelj privrednih trendova u našoj zemlji. Projkat baštini tradiciju dugu 30 godina, dok su Poslovne novine na tržištu već 45 godina.\nPovodom ova dva jubileja Poslovne novine okupiće u Sarajevu 20. septembra ove godine preko 300 vodećih privrednika u BiH, koji su nosioci razvoja naše zemlje, a najboljima će dodijeliti priznanja.\nSve kompanije koje se nađu rangirane u specijalnom izdanju 100 najvećih u BiH, korisnici su Pečata 100 najvećih u BiH koji garantuje kupcima kvalitet, a poslovnim partnerima i društvenoj zajednici potvrdu dugoročne opredjeljenosti razvojnim strategijama.\nZa više informacija posjetite www.100najvecih.ba ili nas kontaktirajte na 033 760 790 ili pn@epn.ba.\nU saobraćajnoj nesreći kod Gračanice povrijeđena žena\nDanas nastavak suđenja Novaliću i drugima: Na klupi nova svjedokinja\nSindikat SIPA-e nakon pokušaja samoubistva policajca: Uvesti obavezne ljekarske preglede


Vesić: Nezaposlenost se smanjuje i ima više radnih mesta - Embargo\nVesić: Nezaposlenost se smanjuje i ima više radnih mesta\n1 маја, 2018 admin\t0 Comments\nGradski menadžer Goran Vesić obišao je zaposlene koji tokom prvomajskih praznika dežuraju u postrojenju za prečišćavanje vode „Makiš 2“ i izjavio da je angažovano 1.822 zaposlenih u komunalnom sistemu Beograda koji rade i na 1. maj kako bi grad normalno funkcionisao.\nKako je precizirao, od toga je najviše radnika u JKP „Gradska čistoća“ (475) i u JKP „Beogradski vodovod i kanalizacija“ (437).\n„Došao sam da zaposlenima u komunalnom sistemu grada čestitam Prvi maj i da im zahvalim što rade za prvi maj jer znam koliko odgovoran posao obavljaju iako javnost nekada nedovoljno ceni ono što oni rade“, rekao je Vesić.\nOn je istakao da je broj nezaposlenih u Beogradu prvi put posle deset godina pao ispod 100.000 i dodao da je trenutno u prestonici bez posla oko 80.000 ljudi.\n„Najvažnija stvar koju možemo da kažemo na praznik rada je da ima više radnih mesta i da se nezaposlenost smanjuje“, naglasio je gradski menadžer i ukazao na procene Evropske komisije da će se nezaposlenost smanjivati i u ostalim delovima Srbije.\nGeneralni direktor JKP „Beogradski vodovod i kanalizacija“ Dragan Ðorđević je svim zaposlenima u komunalnom sistemu grada čestitao 1. maj, a naročito svojim kolegama i saradnima.\n„Beogradski vodovod i kanalizacija je u potpunosti spreman za isporuku vode i održavanje sistema tokom prvomajskih praznika“, istakao je on.\nMeđunarodni praznik rada obeležava se u znak sećanja na 1. maj 1886. godine, kada je u Čikagu, SAD, više desetina hiljada radnika izašlo na ulice zahtevajući povoljnije uslove rada i doslednu primenu osmočasovnog radnog vremena.\n← ORLIĆ – Đilasov klan iz Paraćina spreman na nasilje: Paunović spreman da primeni silu da bi zadržao fotelju\nPoruke protiv nasilja akcija grada Beograda →\nSrbiji laknulo, ali nekima …..\n16 новембра, 2019 16 новембра, 2019 admin\t0\n22 јуна, 2021 22 јуна, 2021 admin\nNebojša Bakarec: Mafija Zvicera i Belivuka osniva stranku preko Vuletića!\n29 маја, 2021 admin


U prvom polugodištu 2017. godine, značajna ulaganja u izgradnju nekretnina imali su i austrijska kompanija Immofinanz, češka RC Reinvest, dok je izraelska kompanija Aviv Arlon najavila razvoj maloprodajnih centara širom zemlje. Takođe, jučnoafrička kompanija NEPI je započela izgradnju Promenada Mall-a u Novom Sadu.\nInvestitori i dalje najviše preferiraju ulaganje u poslovni prostor (41 odsto) koje je dostiglo 48,7 milijardi evra, u maloprodaju (21 odsto), industrijske nekretnine (11 odsto), hotele (6 odsto).\nNajveće smanjenje investicija se desilo u industrijskom sektoru, gde je zabeležen međugodišnji pad od 23 procenta.\nInvesticije u nekretnine varirale su značajno u evropskim zemljama. Nemačka sa 27 odsto i Velika Britanija sa 24 odsto privukle su više od polovine ukupnih evropskih transakcija u prvih šest meseci ove godine.\nŠpansko tržište se našlo na trećem mestu u Evropi sa rastom od 41 odsto i investicijama od 8,1 milijarde evra.\nCentralna i Istočna Evropa (bez Rusije) ostvarile su transakcije u vrednosti 5,6 milijardi evra, što je manje od pet odsto od ukupnih investicija u Evropi. Ipak, ovaj region i dalje daje dobar rast za investitore od 10 odsto na međugodišnjem nivou.\nMeđu svim evropskim zemljama najveći rast u prvom polugodištu 2017. ostvarila je Češka sa 118 odsto, dok je Rumunija imala takođe značajan rast od 43 odsto.


Monako osvojio Evrokup i stigao do prvog evropskog trofeja u klupskoj istoriji – Sport - Čivijaš radio\nMonako osvojio Evrokup i stigao do prvog evropskog trofeja u klupskoj istoriji – Sport\nKošarkaši Monaka osvojili su večeras Evrokup, nakon što su u drugom meču finalna savladali Uniks sa 86:83 (24:26, 24:21, 18:20, 20:16), i tako slavili sa 2:0 u finalnoj seriji.\nPiše: Beta 30. aprila 2021. 20.32\nU prvom meču Monako je pobedio sa 89:87.\nMeč je bio izjednačen od prvog do poslednjeg minuta što potvrđuje i činjenica da nijedan od timova nije imao više od šest poena prednosti.\nMonako je do pobede predvodio Rob Grej sa 25 poena, a pratili su ga Džalel O’Braen sa 16 i Markos Najt i Di Bost sa po 14 koševa.\nKod Uniksa su se izdvojili Džon Brau sa 16 i Džordan Teodor sa 15 poena.\nOba tima od ranije su obezbedila plasman u Evroligu u sezoni 2021/22.\nPrevious Monaku i Mitroviću istorijski trofej Evrokupa\nNext „Šta sam rekao momcima? Da igraju odbranu i poentiraju“


Mustafa i Rama o potrebi proširenja saradnje\nBeta\t 16. jula 2015. 18:10\nPremijeri Kosova i Albanije, Isa Mustafa i Edi Rama, razgovarali su danas u Prištini o koordinaciji projekata i saradnji dve zemlje pred Bečki samit, kao i o kretanja u regionu, saopšteno je iz kabineta premijera Kosova.\nMustafa je informisao Ramu o napretku koji postiže Kosovo u svim oblastima, a posebno u reformama i istakao opredeljenost Vlade Kosova za proširenje saradnje i strateško partnerstvo sa Albanijom, navodi se u saopštenju.\nRama je naveo da Albanija podržava Kosovo i dodao da se nada proširenju saradnje.\nPoseta Rame je u prištinskim medijima označena kao nenajavljena pošto mediji nisu prethodno obavešteni o njoj. Sastanku premijera prisustvovali su i ministri spoljnih poslova Kosova i Albanije, Hašim Tači i Ditmir Bušati.


Iako je susret obeležio fenomenalni servis našeg asa, koji je samo u prvom setu nanizao šest asova i izgubio samo šest "svojih" poena, pokazao je da i te kako zna kako da odigra kada rival preuzme inicijativu. Fric je imao utisak da "ima" Novaka u šaci, da ga šeta i da je neophodno samo da kapitalizuje inicijativu. Ali...\nNovak je onda pokazao kakvu odbranu zna da odigra, spasio je neke prilično duboke udarce rivala, a zatim potpuno preokrenuo situaciju jednim lobom. Amerikanac je nakon toga loptu zakucao u mrežu, a ovaj duel je pokazao da je Novak i te kako spreman za sezonu na šljaci.\nNovak je podsetio na pravi zid u nekim momentima, jer ništa nije moglo da prođe pored njega. Svaka lopta se "odbijala" u polje rivala, koji je na momente pokazivao uzdasima koliko je isfrustrian zbog te činjenice.


13.09.2020. 15:48h 13.09.2020. 15:49h\nMinistar unutrašnjih poslova Nebojše Stefanović izjavio je danas da policija intenzivno radi na rešavanju slučajeva koji su u prethodnim danima uznemirili građane Srbije i poručio da je policija danas daleko efikasnija nego u vreme Tadića i Đilasa.\n"Svakako da nije dobro kada se u našoj zemlji dogode teška krivična dela, ali je svakako i činjenica da je policija danas daleko efikasnija nego u vreme Borisa Tadića, Dragana Đilasa i ostalih koji dele lekcije. I o tome govore njeni rezultati, ne prazne priče kakve pričaju vođe bivšeg režima", istakao je Stefanović u saopštenju.\nOn je ih je podsetio da se u Srbiji tokom 2008. i 2009. godine dogodilo 107.658 i 104.839 krivičnih dela, dok je taj broj od 2014. u konstantnom padu, te je u 2019. bio 81.846.\n"Da je broj teških krivičnih dela, na primer ubistava u njihovo vreme bio i 142 godišnje, a u prošloj godini 94 i to sa procentom rasvetljavanja od skoro 95 odsto. Isti ovi policijski službenici na koje vode hajku i povike baš nedavno su razrešili i ubistvo u Beogradu iz 2009. godine",ukazao je Stefanović.\nOn je dodao i da smo u periodu od 2008. do 2012. imali 12 mrtvih u eksplozijama na ulicama, a više od 30 povređenih.\n"U periodu nakon toga ni približno toliko. Kada bi to uporedili sa njihovim periodom, onda može da se kaže da je Beograd u to vreme ličio na Bejrut", navodi Stefanović.\nOn ističe da je mnogo podataka koji jasno dokazuju da je Srbija danas daleko bezbednija zemljka i da je napravila znatan iskorak u borbi protiv kriminala.\n"Isti dugogodišnji policijski službenici i danas vode računa o njenoj bezbednosti, kao i u vreme bivšeg režima. Nisu se promenili, ali danas mogu da rade svoj posao", ističe ministar.\nOn ukazuje da za razliku od vremena "kriminalizovanog režima Tadića i Đilasa", koji s, kako kaze, brinuli samo o sticanju miliona evra, kao i političkog profita, kada su kriminalci mogli da nose značke i policijske i drugih službi bezbednosti i budu ugledni investitori, danas policija može da radi svoj posao.\n"Danas se u Srbiji za razliku od Tadićevog i Đilasovog vremena, kada su organizovane kriminalne grupe vedrile i oblačile Srbijom, nijedan kriminalac ne oseća lagodno, a kriminalne grupe beže glavom bez obzira", ističe Stefanović.\nOn podseća i da zato količine zaplenjenih narkotika nisu samo simbolične, kao kada su oni bili na vlasti, već policija danas pleni godišnje i po sedam tona i hapsi oko hiljadu dilera, što je sve u njihovo vreme bilo nezamislivo.\n"Zato sam i uveren da će ljudi iz policije brzo i efikasno razrešiti i ova poslednja krivična dela koja su nas sve uznemirila i pružam im punu podršku u njihovom radu, poručio je ministar.\nSTEFANOVIĆ OŠTRO REAGOVAO NA ĐILASOVE NAPADE: Iza njega su narodu Srbije ostali samo dugovi i razorena privreda\nStefanović: MUP spreman za razgovore o Amber Alert sistemu, evo zašto je toliko važan za sve nas


U Srbiji dalje veliki broj izbeglica\nBeta 20. juna 2016. 10:45\nSrbija je dočekala Svetski dan izbeglica 20. jun sa gotovo 30.000 ljudi iz Hrvatske i BiH koji još imaju izbeglički status i više od 200.000 interno raseljenih sa Kosova i Metohije, saopštio je danas Komesarijat za izbeglice.\n„I pored svih uloženih napora i značajnih finansijskih sredstava iz budžeta Srbije i od donatora, izbegličko pitanje na ovim prostorima i dalje nije zatvoreno, navodi se u saopštenju i dodaje da je broj izbeglica i bivših izbeglica daleko veći i da njihovu sudbinu dele i interno raseljeni sa Kosova i još oko 18.000 ljudi raseljenih unutar pokrajine.\nKomesarijat navodi da su u prethodnom periodu, ipak ostvareni veliki pomaci, prvenstveno u rešavanju egzistencijalnih pitanja te populacije i dinamici obezbedjivanja trajnih stambenih rešenja, koja poslednjih godina iznosi pet trajnih rešenja na dan.\n„Veliki broj stambenih rešenja biće obezbedjen i sprovodjenjem Regionalnog stambenog programa, zahvaljujući kojem će više hiljada izbegličkih porodica u narednih nekoliko godina dobiti stan, paket gradjevinskog materijala da završi započetu kuću, seosko domaćinstvo ili montažnu kuću i to iz donatorskih sredstava“, navodi se u saopštenju.\nKako se još dodaje, Srbija je pokazala humanost prema hiljadama izbeglica i interno raseljenih, ali i prema skoro 600.000 migranata iz Azije i Afrike koji su od sredine prošle godine prešli preko Srbije.\nPodseća se da je 1996. godine u Srbiji bilo 700 kolektivnih centara sa 50.000 ljudi a da ih je sada devet sa ukupno 347 ljudi. Svi ti centri biće zatvoreni do kraja godine a korisnicima će biti obezbedjena adekvatna stambena rešenja.\nKomesarijat dodaje da se za više od dve decenije svega 144.000 ljudi vratilo u Hrvatsku i BiH i da veći napredak u tom pogledu sprečavaju nerešena statusna pitanja, neisplaćene penzije i štednja, oduzeta stanarska prava i izostanak obnove 10.000 srpskih kuće srušenih u područjima gde nije bilo ratnih dejstava.\n„Uprkos drugačijem formalno-pravnom statusu, interno raseljeni sa Kosova i Metohije takodje se suočavaju sa nemogućnošću povratka na svoja ognjišta. Povratak na Kosovo je ostvarilo manje od pet odsto od ukupne populacije interno raseljenih“, piše u saopštenju.\nGlavne prepreke održivom povratku raseljenih predstavljaju bezbednosna situacija, nedostatak adekvatnog i efikasnog mehanizama za zaštitu i pristup pravima, nerešeno pitanje povratka imovine, nemogućnost korišćenja uništene, uzurpirane stambene i poljoprivredne imovine.\nTakodje, nema dovoljno fondova za rekonstrukciju ili izgradnju kuća povratnicima, otežani su pristup javnim službama i mogućnost upotrebe maternjeg jezika, odsustvo ekonomskih uslova koji bi podržali povratak, kao i komplikovane procedure povratka“, dodaje se u saopštenju.


Kovilj prezadovoljan zbog pojeftinjenja gradskog prevoza - LSVNS\nUpad u školu Milan Petrović je čin nedostojan ljudi u civilizovanom…\nNema boljeg i značajnijeg imena za novi most od: Most 23….\nKOVILJ – Uvek je dobra atmosfera na štandu Vojvođanskog fronta ispred pijace u Kovilju, a danas je bila fenomenalna! Razlog za to je pojeftinjenje gradskog prevoza, ali i saznanje da je završen projekat da ovo naselje bude biciklističkim stazama povezano sa centrom Novog Sada i da se sada traži novac za početak gradnje.\nPojeftinjenje gradskog prevoza možda nekome ko živi u centru grada izgleda kao normalna stvar i mali trošak, ali nama ovde je to itekako važno. A ako Kovilj bude povezan biciklističkom stazom sa centrom Novog Sada, onda će to značajno uticati na kvalitet života ovde, čulo se od okupljenih građana sa kojima su danas razgovarali kandidati i kandidatkinje za odbornička mesta u Skupštini grada Novog Sada, Bogdan Kolarski, Bojana Gavrić i Mirko Grujičić, kao i aktivisti iz Mesnog odbora LSV Robert i Karolj Božoki.\nNaredna tema je kao i i do sada bio razvoj vodovodne i kanalizacione mreže, a predstavnici Vojvođanskog fronta su predočili šta je sve i u kojoj meri urađeno u tom mestu, kao i da neće stati dok svaka kuća ne bude imala svu neophodu infrastrukturu za kvalitetan život.\nZnate i sami da je za nas Novi Sad glavni grad i da mu je mesto među svim evropskim metropolama. A u evropskim zemljama je je stvar prestiža živeti u predgrađu, upravo zbog kvaliteta života koji to pruža. I mi ćemo izboriti da prigradska naselja, među kojima je i Kovilj, budu takva mesta za život poručio je Grujičić.\nPrethodni tekstNovosađane raduje ujedinjenje vojvođanskih stranaka!\nSledeći tekstDobra vest u centru Novog Sada!


Sadašnje stanje u medijima posledica nasleđenih problema\nGeorgia -- A technician works in the Master Control Room at First Caucasus News TV channel in Tbilisi, 24Jan2011\nIako ima najbolji rejting u grupi zemalja koju čine Crna Gora, Bosna i Hercegovina, Makedonija i Albanija i Kosovo, Srbija je u poslednjem godišnjem izveštaju američke nevladine organizacije Freedom House dobila 33 boda i time stavljena na listu država sa delimično slobodnim medijima.\nPo svim parametrima kojima se meri sloboda medija, Srbija iz godine u godinu sve lošije prolazi. Kada se kaže da ima delimično slobodne medije, to doslovno znači da ima neslobodne medije zbog toga što u zemlji nema ni nezavisnih institucija, ni nezavisnog pravosuđa, ni ozbiljne opozicije.\nAko, dakle, u takvom društvu, uz sva ova nemanja, nema ni pristojnih medija – onda je to potpuna katastrofa, ocenjuje za Radio Slobodna Evropa Svetlana Lukić, glavna urednica “Peščanika”.\nLukić: Mislim da je sadašnje stanje u medijima posledica nasleđenih problema, ali i da je ogroman udarac zadao dodatno i kabinet predsednika Tadića.\n“Mislim da je sadašnje stanje u medijima posledica nasleđenih problema, ali i da je ogroman udarac – ali, ogroman udarac – zadao dodatno i kabinet predsednika Tadića. Razume se, govorim o vlasti uopšte, ali ovde mislim pre svega na kabinet Predsednika i delove Demokratske stranke koje smatram najodgovornijima jer su imali najveći uticaj na ovom polju. Ja se samo pitam šta oni misle ako je sasvim izvesno da će ili deliti vlast sa Srpskom naprednom strankom ili da će ova zadobiti veliki kolač vlasti. Naprednjaci će tada jednostavno preuzeti sve te mehanizme za kontrolu medija koje je tako strpljivo godinama gradila Demokratska stranka, odnosno, Tadić i njegov kabinet. A ne moram da podsećam da su u Srpskoj naprednoj stranci ljudi koji su svojevremeno učestvovali u realizaciji Šešeljevog zakona o informisanju”, podseća Svetlana Lukić.\nU poređenju sa devedesetima medijska situacija jeste nešto bolja, ali odavno više nema opravdanja porediti je sa stanjem medija u Miloševićo vreme, kaže Rade Veljanovski, profesor na Fakultetu političkih nauka, i ukazuje na brutalno narušavanje evropskih konvencija koje se desilo u mandatu ove vlade.\n“Ono što se dogodilo u poslednjih godinu i po-dve jeste da smo imali dovoljno dokaza da vidimo da se najmanje poštovalo sve ono što je trebalo da nas harmonizuje sa Evropom i da nas njoj približi. Imali smo čak i donošenje zakona o informisanju koji je potpuno suprotan Evropskoj konvenciji o ljudskim pravima i njenom članu 10 – pa i našem Ustavu. To jeste kasnije proglašeno neustavnim, ali je bilo dovoljna pretnja medijima i ljudima koji žele slobodan protok informacija”, podseća Veljanovski.\nUprkos tome što je bilo jasno da je Zakon batina za medije koja podseća na onaj Šešeljev iz devedesetih, predsednik Srbije Boris Tadić potpisao ga je istog dana kada je usvojen.\n“Tako je, ali ja se sećam da su ne samo Tadić nego i neki novinari koji su godinama slovili za nezavisne novinare, a i najliberalnija i najproevropskija partija - Liberalno-demokratska stranka – takođe podržali taj medijski zakon”, navodi Svetlana Lukić.\nI Rade Veljanovski smatra da je gotovo morbidno u celoj ovoj priči o ubijanju medija činjenica da je Nezavisno udruženje novinara dalo nesebični doprinos vlasti da se taj zastrašujući papir usvoji.\n“Očigledno je da se jedan broj ljudi koji rade u medijima umorio od te stalne borbe za nezavisnu i slobodnu poziciju medija, za njihovu samoodrživost i otpor prema svim uticajima koji dolaze iz raznih centara moći. Dakle, vidi se da ljudi koji su odolevali mnogo većim pritiscima devedesetih godina danas više to nisu u stanju, da polako odustaju od principijelnih stavova za koje su se nekad borili," kaže Veljanovski.\nSvetlana Lukić upire prstom i na one koji prstom upiru na drugog krivca za loš položaj medija – naime, na komercijalizaciju.\n“Ja mislim da je potpuni bezobrazluk govoriti o komercijalizaciji u jednoj zemlji u kojoj tržište ne postoji, pogotovo u pogledu medija. Mi, zapravo, imamo “tržište” na kome kompletno vlada država jer – zašto bi, dođavola, glavnim državnim preduzećima bilo od koristi da se reklamiraju u novinama koje imaju mali tiraž, kao što je, recimo, PEČAT?! Dakle, tu nema govora o bilo kakvoj komercijalizaciji jer u ovoj zemlji vladaju državne firme i dva-tri tajkuna. U tom smislu samo prilično glup čovek može da nasedne na priču o tome da je komercijalizacija medija dovela do ovog prostituisanja, do ove primitivizacije medija”, kaže urednica “Peščanika”.\nNisu u srpskim medijima najveći problem cenzura i autocenzura – a ima ih – nego primitivizacija medija preko upošljavanja polusveta koji ništa o novinarstvu ne zna, što i odgovara raznim kabinetima i drugim centrima moći. O tome da vlast upravo takve medije promoviše, kaže Svetlana Lukić, svedoči i javni televizijski servis.\n“Uvek sam smatrala da postoji ogroman deo medija na koje ja ne mogu da se ljutim jer su oni sami sebe proglasili žutom štampom i đubretom. Mi imamo problem sa takozvanim ozbiljnim medijima, sa državnom tv kućom. Dovoljno je uzeti slučaj ovog venčanja Williama i Kate, gde se pokazalo da su i državna televizija i nezavisne televizije i novine imale specijalne emisije o haljinama i spisku zvanica za venčanje. To samo govori u prilog tome da niko više niti namerava niti smatra da mu se isplati da se bavi bilo kojom ozbiljnijom temom. Mislim, dakle, da više nije najveći problem direktna cenzura nego da mnogo veći problem postaje samocenzura. A onda nailazi jedna još gora stvar – a to je da u medijima rade ljudi kojima ne treba ni cenzura ni samocenzura jer je to jedan polusvet koji ni o čemu ništa ne zna i koji je pogodan i kabinetima i raznim vlasnicima. Taj svet će samoinicijativno, zato što ništa ne razume pod milim bogom, biti najsrećniji da prati džet-set društvo – počev od Williama i Kate preko Novaka Đokovića nadalje”, ocenjuje Svetlana Lukić.


JUBILARNI 40. BEOGRADSKI SAJAM TURIZMA\nBeograd, 20.2.2018. - Jubilarni 40. Međunarodni sajam turizma u Beogradu biće svečano otvoren u četvrtak, 22. februara, u 11:30 časova, i trajaće do nedelje, 25. februara u 17 časova – najavljeno je na konferenciji za novinare održanoj danas u svečanoj sali Beogradskog sajma. Uz promociju najnovijih trendova i zbivanja u međunarodnoj turističkoj industriji Sajam turizma u Beogradu već četiri decenije otvara nove perspektive u razvoju turističkog biznisa.\nOd 2005. godine, kako je rekla Danka Selić, generalni direktor Beogradskog sajma, to je samostalna manifestacija koja od tada beleži zavidan rast, kako posetilaca tako i učesnika i zakupljenog izlagačkog prostora. „Sada je to jedna od najznačajnijih manifestacija na Beogradskom sajmu i na njoj će ove godine učestvovati 1.200 izlagača iz 55 zemalja koji će se predstaviti na 1.500 metara kvadratnih izlagačkog prostora“, rekla je Selić. Pod sloganom „Odmor te čeka!“ u halama Beogradskog sajma predstaviće se najznačajnije turističke agencije, savezi i organizacije, hoteli, turistički centri, vazduhoplovne kompanije, međunarodni tur- operatori... Zemlja partner ovogodišnjeg Sajma turizma je Grčka. „Sa zadovoljstvom svake godine ugošćavamo sve veći broj srpskih turista. Prošle godine bilo ih je 850.000“, kazao je Konstantinos Tsegas, generalni sekretar Grčke turističke organizacije. „Srpski putnici ne posećuju više samo sever Grčke, već i destinacije do kojih se stiže avionom. Lane je takvih dolazaka bile više za 20 odsto“, izjavio je Tsegas dodajući da srpski turisti otkrivaju nove destinacije kako u kontinentalnom delu, u srednjoj Grčkoj, tako i na ostrvima. Predstojeći sajam su u ime Ministarstva trgovine i turizma i Turističke organizacije Srbije(TOS) najavile Renata Pindžo, koja je naglasila značaj regionalne saradnje u turizmu, i Marija Labović koja je istakla da će TOS predstaviti celokupnu tursitičku ponudu Srbije sa naglaskom na kulturno-istorijsko nasleđe i aktivan odmor, odnosno odmor u prirodi.\nIstovremeno sa Sajmom turizma na Beogradskom sajmu održavaju se i 9. Međunarodni sajam vina BEOWINE i 14. Međunarodni sajam hotelsko ugostiteljske opreme HORECA – OPREMA, kao i 14. Sajam suvenira, u organizaciji TOS-a. Cena pojedinačne ulaznice za posetioce je 300 dinara.M.K.


Održan uvodni sastanak za izradu ERP 2018-2020 | EurActiv Srbija\nOdržan uvodni sastanak za izradu ERP 2018-2020\nMinistar finansija Dušan Vujović, ministar za rad, zapošljavanje, boračka i socijalna pitanja Zoran Đorđević i šef delegacije Evropske unije u Srbiji Sem Fabrici učestvovali su 12. septembra na uvodnom sastanku za izradu Programa ekonomskih reformi (ERP) 2018-2020. Taj sastanak predstavlja formalni početak četvrtog ciklusa izrade dokumenta ERP 2018-2020, na osnovu Smernica za izradu koje su predstavljene u maju u Briselu od strane Evropske komisije i Preporuka EKOFIN Saveta takođe iz maja.\nUoči sastanka, prisutni ministri u Vladi Srbije su, zajedno sa predstavnicima civilnog društva okupljenim u Nacionalnom konventu o Evropskoj uniji potpisali Platformu za praćenje sprovođenja Programa ekonomskih reformi 2018-2020. i Programa reformi politike zapošljavanja i socijalne politike. Na taj način, nastavljen je ustaljeni model saradnje državnih institucija i civilnog sektora u izradi ovog strateškog dokumenta.\nUključivanjem organizacija civilnog društva u proces pripreme i primene strateških dokumenata povećava se društveni konsensus prilikom definisanja javnih politika i podiže nivo razumevanja javnosti o efektima koje određene politike proizvode, čime se olakšava njihovo sprovođenje.\nPodsećanja radi, ERP je dokument koji Republika Srbija, kao država kandidat za prijem u članstvo EU, izrađuje na godišnjem nivou i sadrži srednjoročni okvir makroekonomske i fiskalne politike, kao i konkretne prioritetne strukturne reforme.\nU skladu sa smernicama Evropske komisije, strukturne reforme u okviru prethodnog ERP-a 2017-2019. organizovane su u devet ključnih oblasti: upravljanje javnim finansijama, tržište energije, transporta i telekomunikacija, sektorski razvoj, poslovni ambijent i smanjenje sive ekonomije, istraživanje i inovacije, podsticanje spoljne trgovine i investicije, obrazovanje i veštine, zaposlenost i tržište rada, socijalno uključivanje, smanjenje siromaštva i jednake mogućnosti.\n: I dalje velika uloga države u ekonomiji Srbije


PAMĆENJE se može sačuvati u GENIMA! | Skandalozno\nOkruženje i iskustva ostavljaju genetski trag koji ne menja DNK, ali može se prenositi sa generacije na generaciju.\nDva jednojajčana blizanca rađaju se sa istim genetskim nasleđem, ali se tokom odrastanja okruženje, životni stil i iskustva menjaju, odnosno menjaju ekspresiju određenih gena, aktiviraju ih ili deaktiviraju, vodeći računa o tome da li je individualni potencijal izražen ili potisnut.\nIstraživanje objavljeno u časopisu „Sajens“ (Science) pokazuje da bi ovi „tragovi“ koje okolina ostavlja na našim genima mogli da se prenose kroz čak 14 generacija.\nOvo istraživanje sprovedeno je na valjkastim crvima (Caernorhabditis elegans).\nOvi beskičmenjaci, koji su kratkog životnog veka, sa lakoćom se množe i genom im nije preveliki, pa se zbog toga često koriste kao model u biologiji.\nNaučnici sa Juroupijan Molekular Biolodži Organizejšn (European Molecular Biology Organisation) u Španiji ubrizgali su u neke valjkaste crve gen koji, jednom aktiviran, čini da crvi pod ultraljubičastim svetlom sijaju.\nKada su crve čuvali na niskim temperaturama (20°C), gen nije bio aktivan, ali na 25°C, ovaj gen se aktivira i životinje postanu fluorescentne.\nTo su zatim delimično nastavile da rade i pri povratku na niže temperature, kao da pamte tu genetsku manifestaciju. Taj „trag“ se prenosio narednih 7 generacija.\nU drugom delu eksperimenta, kada je narednih 5 generacija valjkastih crva bilo izloženo temperaturi od 25°C, promene (u ovom slučaju fluorescencija crva) su se prenosile u narednih 14 generacija.\nNeka skorija istraživanja sugerišu da bi nešto slično moglo da se desi i kod čoveka: značajna iskustva deprivacije i patnje mogu da aktiviraju i deaktiviraju neke karakteristike kroz generacije, a da pritom ne utiču na promenu DNK.\nKod čoveka, međutim, proučavanje ovih promena nije tako jednostavno kao kod crva.\nZamislite da se u vama čuva trag o nekom iskustvu vašeg pretka. Istovremeno strašno i divno, zar ne? Dok čekamo nove dokaze i otkrića, zanimljivo je razmisliti o ovome.\n(Skandalozno.rs, Izvor: redinfoportal.com)\nBudite prvi sa komentarom na članku "Senzacija: PAMĆENJE se može sačuvati u GENIMA čak do 14. kolena!"


► ITF: Odluke sudije Karlosa Ramosa u skladu sa pravilima\nVilijams je tokom finala Ju Es opena u subotu nazvala Ramosa "lopovom", pošto joj je oduzeo poen jer je slomila reket, upozorio je da je prekršila pravila o "koučingu" i oduzeo joj gem posle žestokih uvreda koje mu je uputila.\nTitulu je osvojila Naomi Osaka iz Japana pobedom od 6:2, 6:4, a organizatori su kaznili Vilijams sa 17.000 dolara zbog kršenja tri pravila.\nOna je posle meča rekla da je seksistički to što joj je oduzet gem, pošto se to u muškoj konkurenciji nikada ne bi dogodilo.\n"Jasno je da će ovaj incident izazvati debatu. U isto vreme, važno je setiti se da je gospodin Ramos obavljao svoj posao u skladu sa pravilima. Njegove odluke su u skladu sa pravilima i potvrđene su kroz odluku Ju Es opena da se kazni gospođa Vilijams za tri prekršaja", navodi se u saopštenju ITF.\n"WTA veruje da ne bi trebalo da postoje razlike u standardima tolerancije za emocije koje izraze žene i emocije koje izraze muškarci. Mi ne verujemo da je to urađeno", rekao je izvršni direktor WTA Stiv Sajmon.\nVilijams na kraju meča nije želela da se rukuje sa Ramosom. Ona je kao finalistkinja Ju Es opena zaradila 1,85 miliona dolara i kazna će joj biti odbijena od te nagrade.\nŠvajcarski teniser Rodžer Federer osvojio je danas rekordnu 10. titulu na turniru u Haleu, pošto je u finalu pobedio 33. igrača sveta Belgijanca Davida Gofana posle dva seta, 7:6, 6:1.\nKecmanović u drugom kolu turnira u Antaliji\nSrpski teniser Miomir Kecmanović plasirao se danas u drugo kolo turnira u Antaliji, pošto je pobedio 88. igrača sveta Španca Haumea Munara posle dva seta, 6:4, 6:3.\nTeniser subotičkog Spartaka Kristijan Juhas osvojio je danas titulu na Letnjem prvenstvu Srbije za juniore u Pančevu.


Maglič fest 2018: Susret sa srednjovekovnim vitezovima 5. maja - Novosti - Turistički svet\nMaglič fest 2018: Susret sa srednjovekovnim vitezovima 5. maja\nU organizaciji Turističke organizacije Kraljeva i udruženja "Srbija za mlade", na tvrđavi Maglič se u subotu, 5. maja, održava "Maglič fest 2018". Posetioci će imati priliku da dožive jednu od najlepših srednjovekovnih tvrđava Srbije u autentičnom duhu, uz spektakularne borbe vitezova, nastupe etno grupa i srednjovekovnu muziku.\nPosetioce "Maglič festa" očekuje defile 50 vitezova iz 10 viteških družina, kao i srednjovekovne viteške igre i višeboji, viteške borbe pravim srednjovekovnim oružjem, streličarstvo, te kovačke radionice na otvorenom i kovanje vrhova strela, kao i uživanje u srednjovekovnoj hrani, ali i muzici, uključujući nastup čuvenog ansabla Renesansa, s pratećim programom i nastupima etno grupa Runo, Heruvimi i Božuri.\nMaglič je srednjovekovno utvrđenje i spomenik kulture od izuzetnog značaja na oko 20 km južno od Kraljeva. Smešten je na vrhu brda, oko koga Ibar pravi oštru okuku čime podnožje brda okružuje sa tri strane. Maglič čini 8 kula povezanih bedemima, a u njegovu unutrašnjost, koja obuhvata 2.190 m2, ulazi se kroz dve kapije.\nVitezovi su svojom snagom, umećem i veštinom, nadjačavali svoje protivnike, svojim čovekoljubljem i humanošću poražavali, a svojom mudrošću pobeđivali. Filozofsku podlogu borenja, etičke i moralne principe naših vitezova, izgradio je Rastko Nemanjić - Sveti Sava. On na prvo mesto stavlja čovekoljublje - kao odliku borca, zatim borbu za pravdu, neagresivnost i samoodbranu, i kao glavni etički princip borbe on postavlja ljubav.\nSvi posetioci imaće priliku da se fotografišu sa vitezovima, da se oprobaju u streličarstvu, degustiraju srednjovekovnu hranu, kao i vina iz srednjovekovnih drvenih čaša.\nProgram Maglič festa:\n12:00 Otvaranje Maglič fest-a\n12:15 Defile viteza i viteških družina\n13:10 Viteške borbe u podnožju tvrđave,\n13:00 Uspon na Maglič,\n13:30 Istorijat Magliča u režiji istoričara Raškog okruga,\n13:45 Viteštvo i legende o vitezima doline vekova,\n14:00 Viteške borbe i nastup grupe Runo,\n14:50 Nastup grupe Heruvimi,\n15:45 Viteške borbe i nastup hora Kosovski Božuri,\n16:30 Viteške borbe i nastup ansambla Renesansa,\n17:30 Slobodno vreme\n18:00 Kraj programa


Lekari iz Bosne stigli u Novi Pazar\nPetak , 2020-07-10 | 16:25:09\nGrupa od desetak lekara i medicinskih tehničara iz Bosne i Hercegovine (BiH) stigla je danas u Novi Pazar gde će ovdašnjim i doktorima iz drugih delova Srbije pomoći u lečenju pacijenata inficiranih korona virusom.\nŠef Klinike za infektivne bolesti Kliničkog centra u Sarajevu Rusmir Baljić izjavio je na konferenciji za novinare da će zdravstveni radnici iz BiH u Novom Pazaru ostati koliko god to bude potrebno.\n“Iako ni kod nas nije dobro stanje, nije falilo dobrovoljaca za dolazak u Novi Pazar. Tu smo da pomognemo, da zamenimo ove heroje u belom koji su izneli ovaj pik epidemije. Slična je organizacija rada, imamo iskustvo i naš tim lekara i tehničara će imati šta da pokaže narednih desetak dana”, poručio je Baljić.\nOn je kazao da je sa predstavnicima Opšte bolnice u Novom Pazaru obišao tu zdravstvenu ustanovu i uverio se da “opreme ne nedostaje”, kao i da se u lečenju pacijenata koristi terapija kao i u ostalim državama.\nOsim lekara i tehničara, u Novi Pazar je iz BiH stigao kontigent pomoći u vidu 40 bolničkih kreveta, od kojih su 10 električni i biće montirani u respiratornoj jedinici.\nKoordinator Opšte bolnice u Novom Pazaru Mirsad Đerlek najavio je da u ponedeljak u tu zdravstvenu ustanovu stiže 45 doktora i sestara iz drugih gradova Srbije.\n“Oni će zameniti ostale radnike iz Srbije koji su premoreni. Nećemo dozvoliti da nam ljudi ostaju po mesec dana. Oni i kolege iz Bosne i Hercegovine su fantastično pojačanje u ljudstvu”, dodao je Đerlek.\nU poslednja 24 sata u Opštoj bolnici u Novom Pazaru preminulo je 10 osoba inficiranih korona virusom, pet iz tog grada, tri iz Sjenice i dve iz Tutina.\nTrenutno na lečenju se nalazi 290 obolelih od kovida, od kojih je na mehaničkoj ventilaciji (respiratoru) osmoro.\nPrema rečima Đerleka, u poslednja dva dana izlečeno je “80 do 90 obolelih”.\nA. Bajrović/N. Kočović\nĐerlek: Razmisliti o pooštravanju mera u Raški i Novom Pazaru\nEpidemiološka situacija nestabilna, u planu proširenje bolničkih kapaciteta\nBNV: RIK opstruiše naš rad\nTutin dobija prvog notara\nPreminuo pacijent iz Raške, broj hospitalizovanih se približava 100\nSaobraćaj redovan, ali manje putnika\nHodžić: Sjenica, Tutin i Novi Pazar nemaju koristi od prirodnih bogatstava\nOd proneverenih 14,5 miliona vraćeno 30.000 dinara\nTutin: Šesnaestogodišnjak uhapšen zbog pokušaja ubistva\nSrednje škole u Sjenici prešle na onlajn nastavu


Gradonačelnik Zrenjanina posetio FK "MSK" u Mihajlovu -\nSalapura: Ulaganja u sportsku infrastrukturu kako u gradu, tako i u svakom selu.\nGradonačelnik Zrenjanina Simo Salapura posetio je Fudbalski klub “MSK” u Mihajlovu i tom prilikom porazgovarao sa predstavnicima kluba koji je osnovan 1957. godine.\nKlub je nastao na inicijativu meštana koji sami vode brigu o njemu, ali kako bi se funkcionisanje podiglo na viši nivo neophodna su dodatna ulaganja. To je bio razlog da ih poseti prvi čovek grada Zrenjanina Simo Salapura i bolje se upozna sa problemima koje tište meštane Mihajlova.\nU klubu postoje dve selekcije, koja čini oko tridetak dečaka od kojih je mlađa selekcija iz susednih sela Jankov Most i Torak. Iako se klub suočava sa postojećim problemima ostvaruju dobre rezultate. Svlačionica koju sami održavaju u korektnom je stanju, međutim, zahtevi su veći a kapaciteti manji i trenutno je najpotrebnije da se napravi još jedna prostorija za što uspešniji rad, priča predsednik FK „MSK“ Makan Jožef.\n– Jedna kompletna prostorija bi nama mnogo olakšala funkcionisanje, koja će sadržati sve potrebne prateće elmente. Ovo ulaganje je važno kako za klub, tako i za sve meštane i razvoj sporta u selu – rekao je Jožef i dodao da su u prethodnoj 2020. godini ostvarili odlične rezultate, što ih je dovelo do višeg ranga.\nOpredeljenje lokalne samouprave su ulaganja u sportsku infrastrukturu kako u gradu, tako i u svakom selu. Grad Zrenjanin će u svakom selu ulagati u ono za šta se meštani izjasne da im je neophodno, kaže gradonačelnik Zrenjanina Simo Salapura.\n-Da se ulaganja u ovo mesto isplati, potvrđuje broj dece koja treniraju. U godini kada smo Evropski grad sporta potrebno je posebnu pažnju posvetiti naseljenim mestima gde je jedan veliki resurs sporta za naš grad. Raduje me činjenica da FK „MSK“ dobro funkcioniše i da poseduje dosta potencijala. Ono što je možda najvažnije, postoje ljudi koji vole ovaj klub i zato je potrebno da im loklna samouprava pomogne, rekao je gradonačelnik Zrenjanina Simo Salapura.\nZaključak sastanka je da će se u narednom periodu raditi intezivno na realizaciji dogovorenih planova. Nakon obilaska, deca su od gradonačelnika na poklon dobila lopte i čunjeve.


Maljković poručuje sa priprema: Sanjamo Igre u Riju\nSelektor ženske košarkaške reprezentacije Srbije Marina Maljković izjavila je da sanja da njen tim izbori plasman na Olimpijske igre u Rio de Žaneiru 2016. godine.\nOna je dodala da je zadovoljna dosadašnjim tokom priprema na Zlatiboru, koji je drugu godinu zaredom destinacija na kojoj najbolje srpske košarkašice stiču kondiciju i uigravaju se.\n"Zlatibor za nas predstavlja tradiciju i nešto što se ne menja u planu rada. Uslovi treniranja su odlični, ljubazni ljudi na sve strane. Imamo sve što nam treba, pa se dolazak na ovu planinu podrazumeva kao obavezan deo priprema", istakla je Maljković.\nReprezentaciju Srbije posetio je predsednik opštine Čajetina Milan Stamatović i izrazio zadovoljstvo što su košarkašice odabrale baš Zlatibor za pripreme.\nOn je tom prilikom poželeo mnogo sreće nacionalnom timu na Evropskom šampionatu, koji će od 11. do 28. juna biti održan u Mađarskoj i Rumuniji.\nSrbija će se takmičiti u grupi C sa Hrvatskom, Letonijom, Rusijom i Velikom Britanijom.


Tojota opoziva 2,9 miliona vozila zbog problema sa pojasom\nJapanski proizvođač automobila Tojota najavio je danas povlačenje 2,87 miliona automobila širom sveta, jer postoji opasnost od pucanja zadnjeg sigurnosnog pojasa u slučaju sudara, što može uzrokovati povrede.\nOpoziv se odnosi na Tojotin sportski model RAV4, proizveden u periodu od jula 2005. do avgusta 2014. godine, kao i na druge modele proizvedene u periodu od oktobra 2005. do januara 2016. godine, prenosi agencija Frans pres.\nPovlačenje vozila se, takođe, odnosi na Tojotin SUV „vanguard“, proizveden između oktobra 2005. i januara 2016. godine, koji se jedino prodaje na tržištu Japana.\n„Postoji mogućnost da u slučaju jakog frontalnog sudara, metalni okvir pojasa ošteti karlični deo pojasa i da se on otkači. Ako se to dogodi, sigurnosni pojas ne može na odgovarajući način da zadrži putnika, što može rezultirati povredom“, navodi se u saopštenju kompanije.\nIz Tojote su, takođe, saopštili da su već primili dva izveštaja o pucanju zadnjih pojaseva prilikom sudara.\nOpozivom je obuhvaćeno 1,3 miliona automobila u Severnoj Americi, 625.000 u Evropi, 434.000 u Kini, 177.000 u Japanu i 307.000 u drugim regionima sveta, navodi Frans pres.


Opština Senta u saradnji sa lokalnom samoupravom rumunskog mesta Otelek realizuje još jedan uspešan IPA projekat. Glavni cilj srpsko-rumunskog prekograničnog projekta je razvoj biciklističkog turizma između dva naselja.\nProjekat mora biti završen u roku od 18 meseci. U okviru ovog projekta posebno će se istaći rute kojima biciklom možemo lako doći iz jednog grada u drugi. Trebalo bi sprovesti jedno istraživanje onih naselja kroz koje će proći ova biciklistička staza, kako bi se obuhvatile sve lokalne znamenitosti, gastronomske i smeštajne mogućnosti. Senta je već imala uspešan IPA projekat s Temišvarom, takođe u Rumuniji, u sklopu kojeg je obnovljena Crkva Srca Isusova.\n„Za razliku od Crkve Srca Isusova, ovde je opština Senta glavni nosilac projekta, dakle glavni podnosilac zahteva, dok je opština Otelek iz Rumunije naš partner u ovom projektu. Ukupna vrednost projekta je gotovo 300.000 eura. Od toga 100.000 eura pripada opštini Otelek, a opština Senta dobija gotovo 200.000 eura podrške. Obe lokane samouprave imaju 15 posto udela u tome, ovo su uslovi konkursa. " rekao je Rudolf Cegledi, predsednik opštine Senta.


Premija osiguranja porasla skoro 16% | CentarZaOsiguranje.com\nPremija osiguranja porasla skoro 16%\nNaslovna » Vesti » Premija osiguranja porasla skoro 16%\nSRBIJA • Ukupna premija u sektoru osiguranja u drugom tromesečju je iznosila 41,1 milijardu dinara, što je rast od skoro 16 odsto u odnosu na isti period lane.\nU strukturi premije, kako pokazuje Izveštaj za drugo tromesečje u sektoru osiguranja koji je objavila Narodna banka Srbije, učešće neživotnih osiguranja iznosilo je 78,7 odsto, a učešće životnih osiguranja 21,3 odsto. Rast učešća životnih osiguranja sa 20,4 odsto u istom period prethodne godine posledica je nominalnog rasta tih osiguranja od 21,3 odsto. Premija neživotnih osiguranja u drugom tromesečju beleži rast od 14,5 odsto u odnosu na isti period 2014. godine. Premija osiguranja od autoodgovornosti je ostvarila rast od 39,2 odsto, dok su premija imovinskih osiguranja, premija osiguranja od posledica nezgode i premija osiguranja motornih vozila – kasko zabeležile pad od 4,1 odsto, 1,2 odsto i 0,7 odsto, respektivno. Osiguranje od posledica nezgode, koje, između ostalih, obuhvata i obavezna osiguranja kao što su osiguranje putnika u javnom saobraćaju i osiguranje zaposlenih od povreda na radu, profesionalnih oboljenja i oboljenja u vezi sa radom, u drugom tromesečju godine beleži učešće od pet odsto. Ako se uporede učešća premije dobrovoljnog zdravstvenog osiguranja,uočava se njegov blag rast sa 2,3 odsto u drugom tromesečju 2014. godine na 2,4 odsto u istom periodu ove godine.


Centrir - Nova publikacija CenTriR-a o sprovođenju omladinske politike u regionu\n26.12.2013. - Nova publikacija CenTriR-a o sprovođenju omladinske politike u regionu\nPublikacija „Analiza sprovođenja omladinske politike na lokalnom nivou u pograničnom području Srbija – Bosna i Hercegovina“ je nastala kao rezultat rada na projektu „Mladi-najznačajnija pokretačka snaga našeg regiona“, koji kroz IPA program Prekogranična saradnja Srbija- Bosna i Hercegovina, finansira Evropska unija. Centar za ravnomerni regionalni razvoj sprovodi ovaj važan projekat, u sferi podsticanja razvoja omladinskih politika na lokalu, u saradnji sa partnerskom organizacijomiz BiH - Helsinškim odborom za ljudska prava u Republici Srpskoj (Bijeljina).\nPublikacija sadrži relevantne i zanimljive podatke o stvarnom angažmanu kancelarija za mlade u pograničnom regionu do kojih su dve organizacije došle zahvaljujući opsežnim istraživanjima sprovodenim tokom dosadašnje realizacije projekta. Prevashodni cilj publikacije jeste da pokaže stvarno stanje stvari na planu sprovođenja omladinske politike u opštinama/gradovma koji pripadaju pomenutom prekograničnom području, da uporedi prisutnu praksu u Srbiji i BiH na planu rešavanja problema mladih, ali i da kreatorima omladinske politike u obe države ukaže na manjkavosti u praksi i preporuke kako da iste prevaziđu sa ciljem postizanja boljih i održivijih rezultata.\nPored kratkog pregleda pravnih i institucionalnih mehanizama za unapređenje položaja mladih u obe države, najvažniji deo publikacije predstavljaju rezultati istraživanja o funkcionisanju kancelarija/komisija za mlade u 16 opština/gradova (Sremska Mitrovica, Inđija, Stara Pazova, Ruma, Prijepolje, Nova Varoš, Užice, Čajetina, Bijeljina, Gradačac, Doboj-Istok, Orašje, Goražde, Višegrad, Foča, Srebrenica) i sprovođenju lokalnih strategija/akcionih planova za mlade u ovim lokalnim zajednicama. Do ovih rezultata se došlo kroz intenzivne kontakte i intervjuisanje zaposlenih u kancelarijama za mlade iz targetiranih opština/gradova, ali i analizu njihovog načina oglašavanja i komunikacije sa mladima putem vebsajtova i naloga na društvenim mrežama. Da bi se uvid u dosadašnje rezultate sprovođenja omladinskih politika u opštinama i gradovima koji su bili obuhvaćeni ovom analizom upotpunio, u četvrtom delu publikacije su predstavljeni nalazi anketiranja 1214 srednjoškolca, iz istih lokalnih samouprava, o tome kako procenjuju rad lokalnih tela u rešavanju problema mladih.\nCenTrir se zahvaljuje velikoj većini tartetiranih kancelarija za mlade na pokazanoj kooperativnosti i profesionalnosti. Napominjemo da su podaci za potrebe ovog istraživanja sakupljani u periodu avgust - oktobar 2013. godine, te da je moguće da su se neki stvari do momenta objavljivanja publikacije promenile.


Suvlasnik hotela Kris Gimblet rekao je da su ptice bile rado viđeni gosti koji su povremeno svraćali po nekoliko kolačića sve dok nisu naučile da se penju uz stepenice.\n“Putnici moraju biti veoma oprezni sa ovim pticama trkačicama, jer će gurnuti glave u vaš karavan, popiće vam svu kafu bez obaranja šolje i ukrašće vam tost. Ako imate roštilj, pazite jer će vam sve uzeti. ada završe doručak u parku, spuštaju se u hotel, a prošle nedelje su smislili kako da se penju uz stepenice hotela”, kaže Gimblet.\nKao rezultat toga, morali su da postave lanac na vrhu stepenica, zajedno sa natpisom koji glasi: „Emuima je zabranjen pristup zbog lošeg ponašanja. Molimo vas da prođete kroz emu-barijeru i zatim je ponovo postavite.”\nGimblet kaže da nikako ne želite da se nađete između ptice emu i hrane.\n“Imaju vrlo oštre kljunove i pomalo liče na usisivač kada je hrana u pitanju, tako da smo se brinuli oko toga da će oni ući u trpezariju i sve pojesti”, objašnjava on.\nVisine do 1,9 metara emu je najviša ptica u Australiji i jedna od najvećih na svetu. Emu (australijski noj) je ptica koja pripada redu kazuara, sa zakržljalim krilima, bez letnih pera i sposobnosti letenja pa se svrstava u ptice trkačice.\nTagovi: australija emu ptice hotel zabranjen ulaz\nBudi inovativanFrancuska pravi džinovsko veštačko sunce\nBudi aktuelanOdlaže se uvođenje 5G mreže u Srbiji


Vesti online / Vesti / Srbija / Šešelj: Da vidim da li sme neko da mi kaže da sam ratni zločinac\nLider SRS Vojislav Šešelj pojavio se danas prvi put u Skupštini nakon što je u Hagu osuđen na 10 godina zatvora zbog zločina u Hrtkovcima. On je u parlamentu zapretio da će onom ko se usudi mu kaže da je ratni zločinac "odmah da razbije njušku".\nVojislav Šešelj "ne prašta" Hagu\nŠešelj je nakon izricanja osuđujuće presude prvo izjavio da će krenuti u ponavljanje svojih ratnih zločina, kao i da će prvo krenuti od Tomislava Žigmanova, predsednika Demokratskog saveza Hrvata u Vojvodini, i Nenada Čanka, lidera LSV. Danas je otišao korak dalje i to na konferenciji za novinare.\nKako je rekao, odlučio je da održi konferenciju da bi "video da li će ga danas neko javno nazvati ratnim zločincem".\n- Došao sam da vidim da li će mi neko reći da sam ratni zločinac, da mu odmah njušku razbijem. Evo nisu se ni pojavili ti kandidati, a kamoli da se neko usudio da to uradi. Niko, jer odmah njuška pukne ko od šale - kazao je Šešelj i dodao da je "trenirao tokom vikenda".\nMada predsednik SRS preti otkako je osuđen u Hagu za progon Hrvata u Hrtkovcima, nijedan nadležni državni organ još nije reagovao.\n* Pljušte uvrede u Skupštini: Idiot i kreten protiv režisera\n* Šešelj: Potpuno sam hladnokrvan, ne idem dobrovoljno u Hag\n* Zagreb: Preblaga kazna za Šešelja\nNišta ne preduzima ni Administrativni odbor u Skupštini Srbiji, koji bi trebalo da primeni Zakon o izboru narodnih poslanika i smeni Šešelja sa poslaničke funkcije.\nU tom zakonu, u članu 88, piše da poslaniku prestaje mandat pre isteka vremena na koje je izabran ako je "pravosnažnom sudskom odlukom osuđen na kaznu zatvora bezuslovno u trajanju od najmanje šest meseci".\nSednicu o donošenju odluke o prestanku mandata lideru radikala trebalo bi da zakaže Aleksandar Martinović, predsednik Administrativnog odbora i Šešeljev dojučerašnji bliski saradnik, ali on to još nije učinio.\nČanak zatražio hitnu sednicu zbog Šešelja\nZakazivanje hitne sednice do sada je zatražio samo Nenad Čanak, koji traži da Administrativni odbor predloži republičkom parlamentu da konstatuje prestanak mandata predsedniku SRS.\n- Loše je po ugled parlamenta da u poslaničkoj klupi sedi čovek osuđen za ratne zločine, odnosno progon i podsticanje na progon Hrvata u Hrtkovcima 1992. godine - navedeno je u saopštenju LSV, uz napomenu da to predviđa i Zakon.\nEX YU Index.hr: Šešelj izmislio gaženje zastave, a hrvatska delegacija je nasela\nSRBIJA Šešelj ponovo provocira: I ja bih mu zveknuo šamarčinu!\nPutin: Najnovije rusko naoružanje prevazilazi...\nTramp o Kimu: On je spokojan i ja sam, videćemo...


Izvor: JužneVesti.com, 19.Nov.2019, 17:51\nIspred Osnovne škole “Sveti Sava” u Nišu, jutros je bilo parkirano 5 autobusa koji je trebalo da učenike ove škole odveze na jednodnevnu ekskurziju do Pirota. Međutim, policija je 3 od 5 poslala na vanredni tehnički pregled, zbog čega su mališani morali da čekaju 3 sata da bi krenuli na planirani put. U policiji kažu da autobusima nisu bile ispravne kočnice, brisači, pa i uređaji za odmagljivanje.\n7:30 i učenici 2. razreda se okupljaju kod OŠ “Sveti Sava” na Bulevaru Nemanjića. Međutim, usledilo je razočaranje jer u dogovoreno vreme nisu krenuli. Naime, kako kažu roditelji, saobraćajna policija ocenila je da 3 od 5 autobusa...


Kako su izdavane dozvole za HE Ulog i koje institucije iz FBiH su to omogućile? - Impuls\nObjavljeno: Srijeda, 22 Septembar 2021 09:41\nPrilikom procedure Procjene uticaja na okolinu (PUO), odnosno ishodovanja ekološke dozvole za HE Ulog službena javna rasprava održana je u oktobru 2010. g. u Kalinoviku, (RS), ali ne i u susjednom (nizvodnom) Konjicu, (FBIH). Udruženje za zaštitu okoline Zeleni Neretva iz Konjica izdalo je saopštenje, odgovorivši na pitanja kako su izdavane dozvole za HE Ulog i koje institucije iz FBiH su to omogućile?\n“U slučaju da projekat iz jednog entiteta može izazivati negativne uticaje u drugom, zakon ukazuje da se javne rasprave moraju održati i u entitetu u kojem se očekuju negativne posljedice, te da investitor mora naručiti izradu separata Studije uticaja koji bi se bavio isključivo nizvodnim uticajima.\nNažalost, obzirom da se ni Ministarstvo okoliša i turizma FBiH niti Međuentitetsko tijelo za okoliš BiH nisu uopšte uključili u proceduru PUO niti prisustvovali javnoj raspravi, tako nisu ni zahtjevali od resornog ministarstva u Vladi RS-a da ispoštuje zakon i održi javnu raspravu u FBiH, odnosno u općini Konjic.\nIpak, javnoj raspravi u Kalinoviku prisustvovali su predstavnici Općine Konjic, Zeleni Neretva Konjic i OSR Konjic, pri čemu su i usmeno i pismeno izrazili svoje stavove u vezi očekivanih negativnih nizvodnih uticaja (ekološki, ekonomski i sigornosni), a koji nisu uopšte razmatrani u Studiji uticaja na okolinu.\nResorno ministarstvo iz vlade RS-a, koje je vodilo postupak PUO, nije uvažilo mišljenja pomenutih subjekata sa područja općine Konjic, te je u redovnom roku (juli, 2011. g.) izdalo ekološku dozvolu uprkos nepotpunoj Studiji uticaja i neodržavanju javne rasprave u Konjicu. Na sličan način je izdata i građevinska dozvola, kao i sve ostale dozvole potrebne za proces gradnje ovog projekta sa visokim ekološkim i sigurnosnim rizicima.”


FIFA preispituje domaćinstvo Brazila za 2014. - Biznis i Finansije\nHome\tVestiPolitika i društvo\tFIFA preispituje domaćinstvo Brazila za 2014.\nFIFA preispituje domaćinstvo Brazila za 2014.\nBrazil možda nije najbolji izbor za domaćina narednog Svetskog prvenstva u fudbalu, koje će biti održano naredne godine. Ukoliko se masovni protesti u ovoj zemlji nastave i 2014. postoje izgledi da domaćin bude zamenjen.\nNa Kupu Konfederacija održanom prošlog meseca Sep Blater, predsednik FIFA već je isticao bojazan za sigurno održavanje Svetskog Kupa 2014. Kup Konfederacija je, kao “generalna proba” bio održavan i u pojedinim brazilskim gradovima, na stadionima samo nekoliko kilometara od istovremenih uličnih borbi protestanata i policije. Blater je juče u svom zvaničnom obraćanju istakao da brazilske vlasti moraju da učine sve u njihovoj moći da garantuju bezbednost posetiocima Svetskog prvenstva 2014. FIFA i Brazil su već od ranije na “ratnoj nozi” zbog učestalih kritika na račun sporosti radova na izgradnji novih i renoviranju starih stadionskih kompleksa i saobraćajne infrastrukture u gradovima domaćinima, kao i zbog previsoke cene karata, zbog čega su one skoro nedostupne za prosečnog stanovnika Brazila.\nNekoliko meseci posle završetka Svetskog prvenstva u fudbalu u Brazilu će biti raspisani i redovni predsednički izbori, pa je za aktuelnu vlast uspešno organizovanje prvenstva, u bezbednosnom i ekonomskom smislu od velike važnosti u političkom smislu. Blater je napomenuo da će sastati sa predsednicom Brazila Dilmom Rusef u septembru kako bi utanačili sve detalje i rešili eventualne probleme u ranoj fazi organizacije turnira. Na Kupu Konfederacija publika je na većini mečeva veoma glasno izražavala nezadovoljstvo prema predsednici zemlje.\nŠta bi danas pisao Džordž Orvel?


Lista najprijatnijih gradova za život mladih | CityMagazine\nUkoliko ste mladi i imate izražen preduzetnički dar, koji je praćen planovima i snovima o bogatstvu, u jednom trenutku ćete se sigurno odlučiti za odlazak iz zemlje, na kraći ili duži vremenski period. Naravno, platiti mesečnu stanarinu i troškove u evropskim zemljama nije mala stvar, a za druge kontinente da i ne govorimo. Prema poslednjim istraživanjima ugodnost života mladih koji razmišljaju o preseljenju u inostranstvu ocenjuje se prema nekoliko kriterijuma, te nisu baš svi gradovi, za koje slutimo da jesu – najbolji za život mladih.\nGrad u kojem živi student, budući uspešan poslovan čovek, mora da ima dobru transportnu mrežu, a najbolje je kada ima metro. Drugi aspekti od kojih zavisi količina mladih ljudi koji će naseliti neki grad jesu telekomunikacione i internet mreže, što će reći, ako su uslovi digitalno govoreći dobri – biće veći i broj mladih stanovnika. U novije vreme ovakva istraživanja su ustanovila da je bolje proveravati parametre poput odnosa plate i troškova života, ali onih koji se tiču kulturne ponude. Dakle, nije sve u ciframa, ima nečega i u kulturi, a kada se na kraju podvuče crta ostaje nam da vidimo koji gradovi pružaju najbolje uslove za život mladim ljudima:\n12. Buenos Ajres\nTo što se Pariz nalazi na vrhu ove liste ne znači da francuska ekonomija trenutno nije u krizi\nNegativan indeks zemalja Evropske unije – pogledajte ko su šampioni berlin · čikago · los anđeles · najbolji gradovi za život mladih · pariz


Okrugli sto “Migrantska kriza – BiH 2020”: Preporuke ugraditi u plan mjera i aktivnosti za upravljanje krizom | Trend Radio Velika Kladuša\nOkrugli sto “Migrantska kriza – BiH 2020”: Preporuke ugraditi u plan mjera i aktivnosti za upravljanje krizom\nU Sarajevu je održan okrugli sto o temi aktuelna migrantske krize pod nazivom ”Migrantska kriza – Bosna i Hercegovina 2020“.\nMinistar sigurnosti BiH Selmo Cikotić rekao je kako je ovaj okrugli sto okupio predstavnike određenih institucija, prije svega Ministarstvo sigurnosti i drugih državnih struktura koje na različite načine parcipiraju u upravljanju migrantskom krizom u BiH, ali i predstavnike akademske zajednice i civilnog društva, te Međunarodna organizacija za migracije (IOM) i Asocijacija za upravljanje rizicima.\n”Smatramo da ovakav interdisciplinarni pristup ovoj značajnoj temi, koja proizvodi političke, ekonomske, sigurnosne, socijalne, kulturološke, zdravstvene i druge posljedice na zajednicu i državu, ima veliki značaj. Cijenimo da iz razmjene različtih iskustava, viđenja i ideja, Ministarstvo sigurnosti i druge organizacije koje se bave upravljanjem migrantskom krizom, mogu imati zanačajne benefite i cijenimo da ćemo nakon današnjeg okruglog stola imati više korisnih preporuka koje ćemo ugraditi u plan mjere i aktivnosti za upravljanje migrantskom krizom, a također imati u vidu u toku izrade Strategije za upravljanje migracijama“, rekao je Cikotić.\nPodsjetio je kako se ovih dana se finalizira odluka Vijeća ministara o formiranju Radne grupe za izradu petogodišnje strategije, zbog čega smatraju da je konferencija pravovremena.\nOsvrnuo se na prethodne mjere kojima je značajno smanjen broj migranata na području BiH i smanjiti priliv migranata kroz istočnu granicu.\nCikotić vjeruje da će danas dobiti upotrebljive ideje kojima će taj proces dodatno ojačati i popraviti u periodu koji je pred nama, jer smatra kako se ova ”kriza neće završiti brzo i lako”.\nUpitan za sutrašnje planirano izmještanje migranata iz kampa “Lipa”, i odgovor državnog nivoa na moguću alternativu u vidu “Bire”, Cikotić je kazao kako postoje različita mišljenja u neposrednoj saradnji s predstavnicima EU, Evropske komisijom, IOM-om.\n”Cijenim da smo u najvećoj mogućnoj mjeri iscrpili vlastite mogućnosti, pripremili smo konačno odluku o proglašenju Lipe za privremeni prihvatni centar”, rekao je Cikotić koji očekuje da će na današnjoj sjednici Vijeća ministara ona biti potvrđena.\nNaveo je kako postoji plan u vezi s raspoloživim kapacitetima privremenih prihvatnih centara na području BiH, prije svega se misli na “Biru”, koja je trenutno u potpunosti prazna, a ljudi su u samom kampu bez obzira što nema migranata te da privremeno iskoriste raspoložive kapacitete “Bire”, dok se “Lipa” na pripremi.\n”Mi cijenimo da ćemo na taj način, s dugoročnim kapacitiranjem Lipe, imati uslove za jedan trajan i kvalitetan smještaj ovog broja migranata, koji uobičajeno gravitira prostorom BiH, a to je 6.000 do 8.000”, rekao je Cikotić.\nPredsjednik Asocijacije za upravljanje rizicima (AZUR) Haris Delić pojasnio je kako će okrugli sto biti organiziran u tri panela, političko-sigurnosni, ljudska prava i zdravstveni.\nDodao je kako će danas pokušati doći do određenih smjernica i rješenja kako pomoći BiH, prvenstveno Ministarstvu sigurnosti u vezi sa smjernicama iz naučnog i stručnog dijela, i inicirati akcione planove te projekte koji će pomoći i BiH i migrantima.\n”Važno je da poštujemo naša ljudska prava, ljudska prava migranata jer smo prije nekih 25-30 godina i mi imali priliku da napuštamo svoju i odlazimo u neke druge države i to nam mora biti na umu. To ne opravdava bilo kakav vid nasilja koji migranti vrše prema domaćem stanovništvu”, rekao je Delić.\nUpitan za konkretne preporuke, naveo je kako će preporuke dati ljudi iz struke.\n”Smjer u kojem ćemo se kretati u narednom dijelu sastanka bit će u tome da se intenzivira saradnja s lokalnim zajednicama na lokacijama kod kojih se javio najveći problem i posljedica vezano za migrantsku krizu. Najviše je pogođen zapadni dio BiH, USK. Mora se intenzivirati saradnja, moraju strukture iz Ministarstva sigurnosti biti češće na lokacijama na kojima se dešava ovaj problem”, rekao je Delić koji je ukazao kako je problem nastao zbog mogućnosti odlaska migranata iz BiH.\nUkazao je na značaj intenziviranja saradnje svih nivoa u BiH te poduzimanje konkretnih koraka.\n”Evidentiranje migranata se mora desiti. Mi moramo znati ko je u BiH, moramo staviti jaču kontrolu na istočne granice, ne samo da znamo ko nam je ovdje trenutno nego i ko nam dalje ulazi“, rekao je Delić.\nPredstavnik Međunarodne asocijacije za migracije, Dražan Rozić kazao je kako odavno postoji ideja za održavanje okruglog stola gdje bi se uključila šira zajednica te kako bi se razgovaralo kako da se poboljša upravljanje migrantskom krizom.\nPodsjetio je i na moguću humanitarnu krizu na području USK, jer će uskoro doći do zatvaranja privremenog prihvatnog centra na “Lipi”, što će dovesti u pitanje smještaj 1.300 do 1.400 migranata/izbjeglica na području tog dijela BiH.\n”Pored postojećih oko 1.500, koji su van centara na području cijele BiH, imamo problem za smještaj tokom zime za malo više od 2.500 ljudi. U ovom trenutku nam nedostaje prihvatni centar tog kapaciteta. Spominjana je Bira. Bira je jedna od opcija, koja bi u ovom trenutku bila najidealnija, pošto za izgradnju za uspostavu nekog novog centra trenutno nemamo vremena iako postoje sredstva od EU za tu namjenu, ali bojim se da smo ušli duboko u negrađevinsku sezonu tako da trenutno ne možemo raditi neke velike radove na uspostavi novih centara. Idealna solucija bi bila, ako se danas usvoji odluka na Vijeću ministara, da Lipa postane taj prihvatni centar za migrante/izbjeglice na području BiH, da se barem privremeno ljudi smjeste u Biru ili gdje već. Imamo sredstva, opremu, ljude možemo smjestiti vrlo brzo, ali samo nam treba lokacija“, rekao je Rozić.\nOkrugli sto organizirali su Ministarstvo sigurnosti BiH, Međunarodna organizacija za migracije IOM i Asocijacija za upravljanje rizicima, sa ciljem sinhronizacije odgovora na izazov migrantske krize, uz uključenje naučne i stručne sfere društva, u rješavanje aktuelnog problema.


Tadić: Nova vlast opredeljena za završetak saradnje\nPredsednik Srbije Boris Tadić rekao je tokom susreta u Beogradu sa glavnim tužiocem haškog Tribunala Seržom Bramercom da je nova vlast u Srbiji pokazala da je čvrsto opredeljena da se saradnja sa Međunarodnim sudom uspešno završi.\nU saopštenju Press-službe Predsednika se navodi da je Tadić podsetio da je Srbija izručila Tribunalu 44 optužena za ratne zločine i da je potpuno svesna svoje međunarodne i domaće zakonske obaveze da preostali optuženi moraju biti u Hagu.\nOn je rekao da bi obnavljanje procesa protiv bivšeg komandanta OVK Ramuša Haradinaja bilo u interesu pravde i istine.\nBramerc je nakon jučerašnjih susreta sa zvaničnicima u Beogradu izrazio "oprezan optimizam" da će biti uspešna potraga za preostalim beguncima Ratkom Mladićem i Goranom Hadžićem. Istakao je i da "hapšenje preostala dva begunca i dalje ostaje ključni cilj za saradnju" Srbije sa Tribunalom. Bramerc je najavio da će početkom decembra podneti Savetu bezbednosti izveštaj o ostvarenim rezultatima i napretku Srbije u saradnji sa Tribunalom. Bramerc će obavestiti i Brisel o poseti Beogradu nakon čega će Savet ministara EU, možda već u ponedeljak, razmotriti deblokiranje Privremenog trgovinskog sporazuma sa Srbijom.


Srpska liga "Istok": Timok poražen u derbiju kola - Glas Zaječara\nHome Sport Srpska liga „Istok“: Timok poražen u derbiju kola\nU subotu i nedelju odigrane su sve utakmice 14. kola Srpske lige „Istok“. Timok poražen na gostovanju u Popovcu, Kablovi poraženi od Car Konstantina dok su fudbaleri Dunava i Timočanina takođe doživeli poraze.\nTimok iz Zaječara u derbiju kola izgubio je rezultatom 2:1 od Budućnosti iz Popovca. Kablovi su poraženu od Car Konstantina rezultatom 4:3, Dunav je poražen od Borca rezultatom 3:2, dok je Timočanin rezultatom 2:1, izgubio od Rembasa.\nMoravac – Jedinstvo P 0:2\nMorava – Trsteni 1:3\nRadnički S – OFK Sinđelić 2:2\nNakon 14. kola, prva na tabeli su fudbaleri Budućnosti sa 35 bodova, kao i Vlasina na drugom. Treći, sa bodom zaostatka je Timok iz Zaječara, dok su četvrti fudbaleri Radničkog iz Svilajnca. Kablovi su na šesnaestom mestu, Dunav je dvanaesti, dok je Timočanin na četrnaestom mestu.\nSinđelić – Vlasina\nPčinja – Budućnost\nTrstenik – Topličanin\nKablovi – Morava\nJedinstvo – Car Konstantin\nMladost – Moravac\nTimočanin – Župa\nRadan – Rembas\nPrethodni tekstPrva „B“ liga odbojkašice: Zaječarke poražene na domaćem terenu\nOtvoreno prvenstvo Istočne Srbije u tenisu održano u Zaječaru 25/10/2020


Faktor | Teletović vozio bicikl za djecu sa autizmom\nTeletović vozio bicikl za djecu sa autizmom\nObjavljeno: 26.05.2019. u 17:07\nVožnji biciklima od zgrade RTV doma do Centra Safet Zajko, pod sloganom "Vozim za nekoga sa autizmom“, pridružile su se brojne javne ličnosti, sportisti i rekreativci, među kojima i naš košarkaš Mirza Teletović sa porodicom\nOpćina Novi Grad Sarajevo i Udruženje za unapređenje obrazovanja i podrške djeci sa i bez poteškoća u razvoju EDUS organizirali su danas rekreativnu biciklističku trku pod sloganom "Vozim za nekoga sa autizmom“.\nVožnji biciklima od zgrade RTV doma do Centra Safet Zajko pridružile su se brojne javne ličnosti, sportisti i rekreativci, među kojima i naš košarkaš Mirza Teletović sa porodicom.\n- Važno je da mladi ljudi šire pozitivno razmišljanje o ovakvim projektima kojima pokazujemo solidarnost i podržavamo rad sa djecom. Jako je bitno da se ovakvi projekti prepoznaju i da se nastave u kontinuitetu, ne samo jednom godišnje - kazao je Teletović.\nMirza TeletovićVozim za nekoga sa autizmom\nOštećen u nevremenu\nPočinje "borba" za Mejdan: Dvojica bivših kapitena BiH poslali jasne poruke\nOd 45.271 člana SDP-a njih samo 26.800 platili članarinu i imaju pravo glasa


Poraz srpskih odbojkašica od Rusije - ATA Stars\nPoraz srpskih odbojkašica od Rusije\nHome/cVesti - sportovi/Odbojka/Poraz srpskih odbojkašica od Rusije\nŽenska odbojkaška reprezentacija Srbije doživela je drugi poraz na turniru Interkontinentalnih kvalifikacija za OI 2012 pošto je jutros u Tokiju izgubila od Rusije sa 3:1. Najbolje srpske odbojkašice dobile su samo treći set – 25:14, dok su preostla tri pripala Ruskinjama – 25:18, 25:11, 25:22. Utakmica je odigrana u Metropoliten dvorani pred 1.800 gledalaca, a sudili su Holanđanin Peter Grunevegen i Hajke Kraft iz Nemačke.\nSRBIJA: Brakočević (11), Mihajlović, Živković (1), Krsmanović (2), Malešević (7), Vesović (13), Ognjenović (2), Veljković (15), Rašić (10), Chebić, Starović (3) i Blagojević (1).\nPovezana vest: Odlična igra pionirki Srbije i treća pobeda u Ivanjici\nRUSIJA: Borisenko (8), Mahno, Perepelkina (6), Estes (18), Krjučkova, Gončarova (13), Gamova (18), Starceva (2), Kabešova, Košeljeva, Merkulova (3) i Akulova.\nDuel aktuelnih svetskih i evropskih šampionki, koji je trajao 88 minuta, zasluženo je pripao Ruskinjama. Izabranice Zorana Terzića opravdale su epitet najbolje evropske reprezentacije samo u trećem i, donekle, u 4. setu. Uvodna dva seta, posebno drugi, trebalo bi što pre zaboraviti jer igra našeg tima ni malo nije ličila na igru reprezentacije koja je već trebalo da obezbedi olimpijsku vizu.\nPovezana vest: Češka pobednik Evropske lige – Maja Ognjenović najbolji tehničar Finalnog turnira\nNeočekivano slab prijem servisa, posle kojeg napad praktično nije postojao, omogućio je Ruskinjama da sa vrlo malo napora steknu vođstvo od 2:0 u setovima koje se pokazalo nedostižnim.\nZračak nade usledio je u 3. setu kada su sve linije tima počele da fukcionišu onako kako priliči reprezentaciji sa rejtingom kakav uživa srpska. Jednostavno, bilo je to potpuno drugo lice Terzićevih izabranica koje su konačno pokazale da za njih ima mesta na Olimpijskom turniru u Londonu.\nPovezana vest: SENIORKE – V SUPER KUP SRBIJE 2017, Prvi trofej za Vizuru u novoj sezoni\nVisok nivo igre one su pokazale i u 4. setu u kojem su do same završnice bile u egalu sa suparnikom. Na kraju, nedostatak koncentracije sa naše, i možda i sreća na strani Rusije odlučili su pobednika, a to je Rusija koja je ovom pobedom i definitivno izvadila olimpijsku vizu.\nNaredni protivnik najboljim srpskim odbojkašicama je reprezentacija Perua sa kojom se sastraju sutra ujutro od 04,00 h po našem vremenu.\nBy ATA Stars Redakcija|2018-06-14T02:41:50+01:00maj 25th, 2012|Odbojka|0 Comments